Official Journal L 336 , 23/12/1994 P. 0103 - 0118

Finnish special edition: Chapter 11 Volume 38 P. 0105

Swedish special edition: Chapter 11 Volume 38 P. 0105



Ftehim dwar l-implimentazzjoni ta' l-artikolu vi tal-ftehim ġenerali dwar it-tariffi u l-kummerċ 1994 IL-MEMBRI JAQBLU KIF ĠEJ: PARTI I Artikolu 1 Prinċipji Miżura kontra d-damping ser tiġi applikata biss taħt iċ-ċirkostanzi pprovduti fl-Artikolu VI tal-GATT 1994 u skond l-investigazzjoni mibdija u kondotta skond id-disposizzjonijiet ta' dan il-Ftehim. Id-disposizzjonijiet li ġejjin jirregolaw l-applikazzjoni ta' l-Artikolu VI tal-GATT 1994 sakemm jittieħdu passi taħt il-leġislazzjoni jew r-regolamenti kontra d-damping. Artikolu 2 Determinazzjoni ta' d-damping 2.1 Ghall-għan ta' dan il-Ftehim, prodott għandu jitqies bħala damping, jiġifieri introdott fil-kummerċ ta' pajjiż ieħor bi prezz inqas minn normal, jekk il-prezz ta' esportazzjoni tal-prodott minn pajjiż għall-ieħor huwa inqas mill-prezz komparabbli, fid-direzzjoni ordinarju tal-kummerċ, għall-prodotti simili meta dawn ikunu destinati għall-konsum fil-pajjiż li jkun qed jesporta [1] kif użat f'dan il-Ftehim tfisser l-azzjoni proċedurali li permezz tagħha Membru formalment jibda investigazzjoni kif inhu pprovdut fl-Artikolu 5. 2.2 Meta ma' jkunx hemm bejgħ ta' prodotti simili fid-direzzjoni ordinarja tal-kummerċ fis-suq domestiku tal-pajjiż li jkun qed jesporta jew meta, minħabba s-sitwazzjoni fis-suq partikolari jew il-volum baxx tal-bejgħ fis-suq domestiku tal-pajjiż li jkun qed jesporta [2], dan il-bejgħ ma' jippermettix paragun kif suppost, il-marġini ta' d-damping jiġi stabbilit permezz ta' paragun ta' prezz komparabbli ta' prodott simili meta esportat f'pajjiż xieraq tat-Tielet Dinja, iżda jrid jiġi pprovdut li dan il-prezz huwa rappreżentant, jew fil-pajjiż ta' origini apparti minn ammont raġonevoli għall-amministrazzjoni, bejgħ u spejjeż ġenerali u għall-profitti. 2.2.1 Bejgħ ta' prodotti simili fis-suq domestiku tal-pajjiż li jkun qed jesporta jew il-bejgħ lill-pajjiż tat-Tielet Dinja bi prezzijiet inqas per unità (fissi u varjabbli) spejjeż ta' prodotti flimkien ma' bejgħ amministrattiv u spejjeż ġenerali jistgħu jitqiesu bħallikieku mhumiex mexjin fid-direzzjoni ordinarja tal-kummerċ minħabba l-prezz u jistgħu jiġu injorati waqt id-determinazzjoni tal-valur normali biss jekk l-awtoritajiet [3] jiddeterminaw li dan it-tip ta' bejgħ huwa magħmul fi żmien estiż [4] f'kwantitajiet sostanzjali [5] u huma prezzijiet li ma jipprovdux rkuprar ta' l-ispejjeż kollha fi żmien raġonevoli. Jekk il-prezzijiet li huma inqas mill-ispejjeż per unità huma kkalkolati bħala aktar mill-medja ta' l-ispejjeż per unità fi żmien il-bejgħ u waqt il-perjodu investigattiv, dawn il-prezzijiet jitqiesu li jipprovdu rkuprar ta' l-ispejjeż fi żmien raġonevoli. 2.2.1.1 Għall-għan tal-paragrafu 2, l-ispejjeż huma normalment ikkalkulati fuq bażi ta' reġistri li jinżammu mill-esportatur jew il-prodotti li huma sottomessi għall-investigazzjoni, iżda jrid jiġi pprovdut li, dawn ir-reġistri huma konformi mal-prinċipji tal-kontabbilità li huma ġeneralment aċċettati mill-pajjiż li qed jesporta u jirriflettu b'mod raġonevoli l-ispejjeż assoċjati mal-prodotti u mal-bejgħ tal-prodotti li qed jitqiesu. L-Awtoritajiet ikollhom iqisu kull evidenza disponibbli mill-esportatur jew il-persuna li tkun qed tipproduċi tul l-investigazzjoni iżda jrid jiġi pprovdut li dawn l-allokazzjonijiet ġew storikament utilizzati mill-esportatur jew mill-persuna li tkun qed tipproduċi, partikolarment in konessjoni biex jistabbilixxu termini xierqa għall-ħlas lura ta' dejn u deprezzament u konċessjonijiet għan-nefqa tal-kapital u spejjeż oħra għall-iżvilupp. Sakemm mhux diġa apparenti mill-allokazzjonijet ta' l-ispejjeż taħt dan is-sub-paragrafu, l-ispejjeż għandhom jiġu rranġati kif suppost għal dawk il-ħwejjeġ ta' l-ispejjeż li ma jirrepetux lilhom nfushom u li jibbenefikaw produzzjonijiet futuri u/jew kurrenti, jew fiċ-ċirkostanzi fejn l-ispejjeż matul il-perjodu ta' investigazzjoni huma affetwati b'operazzjonijiet inizjali [6]. 2.2.2 Għall-għan tal-paragrafu 2, l-ammonti għall-ispejjeż amministrattivi, tal-bejgħ u dawk ġenerali, kif ukoll għall-profitti għandhom ikunu bbażati fuq data li tirreferi għall-produzzjoni u għall-bejgħ fid-direzzjoni ordinarja tal-kummerċ tal-prodott simili mill-esportatur jew mill-persuni li qed jipproduċi matul l-investigazzjoni. Meta dawn l-ammonti ma' jistgħux ikunu stabbiliti fuq bażi ta' dan, l-ammonti jistgħu jiġu determinati fuq bażi ta': (i) L-ammonti proprji li jintefqu u li jiġu realizzati mill-esportatur jew il-produttur in kwistjoni fir-rigward tal-produzzjoni u l-bejgh fis-suq domes tiku tal-pajjiż ta' oriġini ta' l-istess kategorija ġenerali tal-prodotti; (ii) il-medja stabbilita ta' l-ammonti proprji li ntefqu u li ġew realizzati minn esportaturi jew produtturi oħra li huma soġġetti għal investigazzjoni fir-rigward tal-produzzjoni u l-bejgħ ta' prodotti simili fis-suq domestiku tal-pajjiż ta' oriġini; (iii) kwalunkwe metodu raġonevoli ieħor, iżda jrid jiġi pprovdut li l-ammont għall-profitt li jiġi stabbilit ma' jeċeddix il-profitt normalment magħmul minn esportaturi jew produtturi oħra mill-bejgħ ta' prodotti ta' l-istess kategorija fis-suq domestiku tal-pajjiż ta' oriġini. 2.3 Fil-każ meta ma jkunx hemm prezz ta' esportazzjoni jew fejn jidher f'għajnejn l-awtoritajiet konċernati li ma tistax tiddependi fuq il-prezz ta' l-esportazzjoni minħabba assoċazzjoni jew arranġament ta' kumpens bejn l-esportatur u l-importatur jew terza persuna, il-prezz ta' l-esportazzjoni jista jiġi bbażat fuq il-prezz li inizjalment jintuża sabiex jinbiegħ lil xerrej indipendenti, jew mhux mibjugħ fil-kondizzjoni impurtata, skond bażi raġonevoli kif stabbilita mill-awtoritajiet. 2.4 Isir paragun imparzjali bejn il-prezzijiet ta' esportazzjoni u l-valur normali. Dan il-paragun iseħħ fl-istess livell ta' kummerċ, normalment fil-livell ex-fabbrika, u fir-rigward ta' bejgħ magħmul kemm jista jkun fl-istess żmien. Jitqies b'mod sostanzjali f'kull każ, fuq il-mertu a bażi ta' differenzi li jaffetwaw il-komparibbilità tal-prezzijiet, li jinkludi wkoll id-differenzi fit-termini u l-kondizzjonijiet fir-rigward tal-bejgħ, taxxa, livelli ta kummerċ, kwantitajiet, karatteristiċi fisiċi, u kwalunkwe differenzi oħra li jidhru li jaffetwaw il-komparabbilità tal-prezzijiet [7]. Fil-każ indikat fil-paragrafu 3, sussidji għall-ispejjeż, inklużi dwana u taxxi, li ntefqu bejn l-importazzjoni u l-bejgħ mill-ġdid, u għandhom isiru wkoll għall-profitti li jiżdiedu. Jekk f'dawn il-każijiet il-komparibbilità tal-prezzijiet ġiet affettwata, l-awtoritajiet jistabbilixxu valuri normali fil-livell tal-kummerċ ekwivalenti għall-livell ta' kummerċ tal-prezz kostruwit ta' l-esportazzjoni, jew jagħtu konsiderazzjoni mistħoqqa kif indikata f'dan il-paragrafu. L-awtoritajiet għandhom jindikaw lill-partijiet in kwistjoni x'tip ta' informazzjoni hi meħtieġa biex jassiguraw paragun imparzjali u ma jimponux oneru tal-prova ta' natura mhux raġonevoli fuq il-partijiet. 2.4.1 Meta l-paragun taħt paragrafu 4 jeħtieġ konverżjoni ta' muniti, din il-konverżjoni għandha ssir permezz ta' l-użu tar-rata tal-kambju eżistenti fiż-żmien id-data tal-bejgħ [8], stante li meta bejgħ ta' munita barranija fuq swieq mixtieqa huwa direttament marbut mal-bejgħ ta' l-esportazzjoni involuta, tintuża r-rata tal-kambju eżistenti waqt il-bejgħ mixtieq. Varjazzjonijiet fir-rati tal-kambju jkunu injorati u f'investigazzjoni l-awtoritajiet għandhom jippermettu lill-esportaturi mill-inqas 60 ġurnata biex jirranġaw il-prezzijiet ta' l-esportazzjoni sabiex jiġu jirriflettu l-moviment sostenut fir-rati tal-kambju waqt il-perjodu ta' l-investigazzjoni. 2.4.2 Soġġett għad-disposizzjonijiet li jirregolaw paragun ġust fil-paragrafu 4, l-eżistenza ta' marġini ta' d-damping waqt il-fażi ta' l-investigazzjoni għandha normalment tiġi stabbilita fuq bażi tal-paragun bejn il-medja stabbilita tal-valur normali u l-medja stabbilita tal-prezzijiet ta' transazzjonijiet ta' esportazzjoni komparabbli jew permezz ta' paragun bejn il-valur normali u l-prezzijet ta' l-esportazzjoni fuq bażi ta' żewġ transazzjonijiet bejn xulxin. Valur normali stabbilit fuq bażi tal-medja stabbilita tista titqabbel mal-prezzijiet ta' transazzjonijiet ta' esportazzjoni individwali jekk l-awtoritajiet isibu disinn fost il-prezzjiet ta' l-esportazzjoni li huma sinifikament differenti fost il-varji xerrejja, reġjuni jew termini ta' żmien, u jekk ikun hemm spjegazzjoni dwar għalfejn dawn id-differenzi ma jistgħux jitqiesu kif suppost permezz ta' l-użu tal-paragun bejn zewġ transazzjonijiet ta' medji stabbiliti. 2.5 Fil-każ meta prodotti ma' jkunux importati direttament minn pajjiżi ta' oriġini iżda huma esportati lejn pajjiż Membru li ser jim- porta minn pajjiż immedjat, il-prezz li bih għandhom jinbiegħu l-prodotti mill-pajjiż ta' esportazzjoni lejn il-pajjiż Membru li għandu l-intenzjoni jimporta huwa normalment paragunat mal-prezz komparabbli fil-pajjiż li sejjer jesporta. Madankollu, jista' jsir paragun bejn prezzijiet tal-pajjiż ta' oriġini, jekk, per eżempju, il-prodotti huma sempliċiment mibgħuta abbord bastiment in transitu fil-pajjiż ta' l-esportazzjoni, jew xort'oħra ta' prodotti li mhumiex prodotti fil-pajjiż ta' l-esportazzjoni, jekk m'hemm l-ebda prezz paragunabbli għalihom fil-pajjiż ta' l-esportazzjoni. 2.6 Tul dan il-Ftehim it-terminu "prodott simili" (produit similaire) għandu jiġi nterpretat li jfisser prodott li huwa identiku, jiġifieri simili f'kull rispett lill-prodott in konsiderazzjoni, jew fin-nuqqas ta' dan il-prodott, prodott ieħor li, għalkemm mhux l-istess f'kull rigward, għandu karatteristiċi li jixbħu ħafna dawk tal-prodott in konsiderazzjoni. 2.7 Dan l-Artikolu huwa mingħajr preġudizzju għat-tieni Disposizzjoni Supplimentari għal paragrafu 1 ta' l-Artikolu VI fl-Anness I tal-GATT 1994. Artikolu 3 Determinazzjoni ta' Ħsara [9] 3.1 Determinażżjoni ta' ħsara għar-raġunijiet ta' l-Artikolu VI tal-GATT 1994 għandha tkun ibbażata fuq evidenza pożittiva u tinvolvi eżaminazzjoni oġġettiva fuq kemm (a) il-volum ta' l-importazzjoni ddampjata u l-effett ta' l-istess importazzjoni dwar il-prezzijiet ta' prodotti simili fis-suq domestiku, kif ukoll (b) l-impatt konsegwenti li jkollha din l-importazzjoni fuq il-produtturi domestiċi ta' dawn il-prodotti. 3.2 Dwar il-volum ta' l-importazzjoni ddampjata, l-awtoritajiet investigattivi għandhom iqisu jekk kienx hemm żieda sostanzjali fl-importazzjoni ddampjata, f'termini assoluti jew relattivi għal produzzjoni jew konsum fil-Membru importatur. Dwar l-effett ta' l-importazzjoni ddampjata fuq il-prezzijiet, l-awtoritajiet investigattivi għandhom iqisu jekk kienx hemm tnaqqis sinifikanti moħbi mill-prezzijiet ta' l-importazzjoni ddampjata meta paragunat ma' prodott simili ta' Membru importatur, jew jekk l-effetti ta' din l-importazzjoni humiex biex jibblokkaw il-prezzijiet sostanzjalment jew li ma jħallux li jkun hemm żieda fil-prezzijiet, li f'sitwazzjoni oħra kienet tiġri sostanzjalment. L-ebda wieħed jew ħafna minn dawn il-fatturi ma jistgħu neċessarjament, jagħtu gwida deċiżiva. 3.3 Fejn importazzjoni ta' prodott minn wieħed jew aktar minn pajjiż wieħed hi soġġetta simultanjament għal investigazzjonijiet kontra d-damping, l-awtoritjajiet investigattivi jistgħu jeżaminaw f'daqqa l-effetti ta' din l-importazzjoni jekk tistabbilixxi biss li (a) il-margini ta' d-damping stabbilit in relazzjoni ma' l-importazzjoni minn kull pajjiż hi aktar mid-de minimis kif definit fil-paragrafu 8 ta' l-Artikolu 5 u l-volum ta' l-importazzjoni minn kull pajjiż mhix negliġibbli u (b) l-eżaminazzjoni f'daqqa ta' l-effetti tal-prodotti importati hi xierqa fid-dawl tal-kondizzjonijiet tal-kompetizzjoni bejn il-prodotti importati u l-prodotti simili domestiċi. 3.4 L-eżaminazzjoni ta' l-impatt ta' l-importazzjoni ddampjata fuq l-industrija domestika kkonċernata għandha tinkludi evalwazzjoni tal-fatturi ekonomiċi relevanti kollha u indiċi li jistgħu jkunu influwenti fuq l-istat ta' l-industrija, li jkunu jinkludu tnaqqis fil-bejgħ, qligħ, xejriet imgħoddija, ishma tas-suq, produttività, dħul ta' l-investimenti, jew utilizzazzjoni tal-kapaċità bħala effett ta' natura attwali u potenzali; fatturi li jaffetwaw l-prezzijiet domestiċi; il-kobor tal-marġini ta' d-damping; l-effetti negattivi attwali u potenzali fuq id-dħul tal-flus, inventorji, impjieg, kapaċità biex iżżid il-kapital jew l-investimenti. Il-lista mhix waħda eżawrjenti, u lanqas wieħed jew ħafna minn dawn il-fatturi neċessarjament jista jagħti gwida deċisiva. 3.5 Għandu jintwera li minħabba l-effetti tad-damping, il-prodotti ddampjati huma, kif huwa ndikat fil-paragrafi 2 4, jikkawżaw ħsara bit-tifsira f'dan il-Ftehim. Id-demostrazzjoni tar-relazzjoni kawżali bejn l-importazzjoni ddampjata u d-danni ta' l-industrija domestika għandha tkun ibbażata fuq eżaminazzjoni quddiem l-awtoritajiet ta' l-evidenza relevanti kollha. L-awtoritajiet għandhom jeżaminaw ukoll kwalunkwe fatturi magħrufa apparti mill-importazzjoni ddampjata li fl-istess ħin qed jikkawżaw ħsara fl-industrija domestika, u d-danni kkawżati minn dawn il-fatturi m'għandhomx ikunu assoċjati ma' l-importazzjoni ddampjata. Fatturi li jistgħu jitqiesu rilevanti f'dan ir-rigward jinkludu inter alia l-volum u l-prezzijiet ta' l-importazzjoni li ma inbiegħux bi prezzijiet iddampjati, kontrazzjoni rikjesta jew tibdil fid-disinn tal-konsum, prattiċi li jirrestrinġu l-kummerċ ta' u l-kompetizzjoni bejn il-produtturi barranin u domestiċi, żvilupp fit-teknoloġija u l-għemil u produttività ta' l-esportazzjoni fl-industrija domestika. 3.6 L-effett ta' l-importazzjoni ddampjata għandha tkun eżaminata in relazzjoni tal-prodotti domestiċi ta' prodotti simili meta informazzjoni disponibbli tippermetti identifikazzjoni separata ta' dik il-produzzjoni fuq bażi ta' kriterji bħall-proċess ta' produzzjoni, il-bejgħ tal-produtturi u l-qligħ. Jekk din l-identifikazzjoni separata mhix possibbli, l-effetti ta' l-importazzjoni ddampjata għandhom ikunu evalwati mill-eżaminazzjoni tal-produzzjoni ta' l-idjaq grupp jew firxa ta' prodotti, li tinkludi l-prodotti simili, għal liema prodott tista tiġi pprovduta l-informazzjoni neċessarja. 3.7 Determinazzjoni ta' theddida ta' ħsara materjali għandha tiġi bbazata fuq il-fatti u mhux biss fuq allegazzjonijiet, konġettura jew possibbilità remota. Il-bidla fiċ-ċirkostanzi li toħloq sitwazzjoni fejn id-damping jikkawża ħsara għandhom ikunu kjarament previsti u imminenti [10]. Meta tkun determinata l-eżistenza ta' theddida ta' ħsara meterjali, l-awtoritajiet għandhom iqisu inter alia dawn il-fatturi li ġejjin: (i) Ir-rata sinifikanti taż-żieda ta' l-importazzjoni ddampjata fis-suq domestiku li tindika l-possibbilità ta' żieda fl-importazzjoni sostanzjali; (ii) biżżejjed liberament dispensabbli, jew żieda sostanzjali mminenti fil-kapaċità ta' l-esportatur li jindika l-possibbilità taż-żieda sostanzjali ta' l-esportazzjoni ddampjata lejn is-suq tal-Membru importatur, waqt li jqisui d-disponibbilità ta' swieq oħra ta' l-esportazzjoni li jistgħu jservu biex jassorbu kwalunkwe esportazzjoni addizzjonali; (iii) jekk l-importazzjoni humiex deħlin bi prezzijiet li jistgħu jibblokkaw sinifikament jew irażżnu l-prezzijiet domestiċi, u x'aktarx iżidu t-talba għall-importazzjoni addizzjonali; u (iv) inventorji tal-prodott li qed jiġi investigat. L-ebda wieħed minn dawn il-fattura ma jista' neċessarjament jagħti gwida deċisiva iżda t-totalità tal-fatturi meqjusa għandhom jaslu għal konklużjoni li esportazzjoni ddampjata addizzjonali huma mminenti u li, sakemm ma tittieħedx protezzjoni attiva, id-danni materjali tista' sseħħ. 3.8 Rispettivament għal-każijiet meta l-importazzjoni ddampjata jistgħu jikkawżaw theddida ta' ħsara, l-applikazzjoni ta' miżuri kontra d-damping għandhom jitqiesu u deċiżi b'kura intensiva. Artikolu 4 Definizzjoni ta' l-Industrija Domestika. 4.1 Għall-għan ta' dan il-Ftehim, il-frażi "industrija domestika" għandha tkun interpretata li tirreferi għal produtturi domestiċi tal-prodotti simili f'sens sħiħ jew għal dawk minnhom li l-ħruġ kollettiv tal-prodotti tagħhom, jikkostitwixxi proporzjon kbir tal-produzzjoni domestika kollha ta' dawn il-prodotti, ħlief li: (i) meta l-prodotti huma relatati [11] ma' l-esportaturi jew importaturi jew huma huma stess importaturi tal-prodotti allegatament iddampjati, il-frażi "industrija domestika" tista' tkun qed tirreferi għal bqija tal-produtturi; (ii) f'każijiet eċċezzjonali t-territorju tal-Membru jista', għal produzzjoni in kwistjoni, jitqassam f'wieħed jew iktar swieq kompettitivi u l-produtturi f'kull suq jistgħu jitqiesu bħala industrija separata, u (a) il-produtturi f'dan is-suq ibiegħu kollox jew kważi kollox tal-produzzjoni tagħhom tal-prodott in kwistjoni f'dak is-suq, u (b) it-talba tal-prodott f'dak is-suq mhux sostanzjalement fornita mill-produtturi tal-prodott in kwistjoni lokalizzati f'parti oħra tat-territorju. F'dawn iċ-ċirkostanzi, id-danni tista' tkun eżistenti anki fejn porzjon akbar ta' l-industrija domestika totali mhix imħassra, iżda jrid jiġi pprovdut li jkun hemm konċentrazzjoni ta' importazzjoni ddampjata fis-suq ferm iżolat u li l-importazzjoni ddampjati qed jikkawżaw ħsara lill-produtturi kollha jew kważi kollha tal-produzzjoni f'dan is-suq. 4.2 Meta s-suq domestiku ġie interpretat li jirreferi għal prodotti f'ċerta żona, jiġifieri, f'suq skond id-definizzjoni fil-paragrafu 1 (ii), dazju kontra d-damping għandhom jiġu mposti [12] biss fuq il-prodotti in kwistjoni konsenjati għal konsum finali f'dik iż-żona. Meta l-liġijiet kostituzzjonali tal-Membru importatur ma jippermettux l-imposizzjoni tad-dazju kontra d-damping fuq din il-bażi, il-Membru importatur jista jimponi d-dazju msemmija mingħajr limitazzjonijiet stante li (a) l-esportatur ikun ingħata l-opportunità li jieqaf milli jesporta lejn iż-żona konċernata bi prezzijiet iddampjati jew inkella li jagħti assigurazzjonijiet fuq bażi ta' l-Artikolu 8 u assigurazzjonijiet adegwati f'dan ir-rigward għadhom ma ngħatawx, u (b) dawn id-dazju ma jistgħux jiġu mposti fuq il-produtturi tal-prodott speċifiku li jfornu fiż-żona in kwistjoni. 4.3 Fejn wieħed jew aktar minn żewġ pajjiżi laħqu fuq bażi tad-disposizzjonijiet ta' paragrafu 8(a) ta' l-Artikolu XXIV tal-GATT 1994, livell ta' integrazzjoni sal-punt li għandhom il-karatteristiċi ta' suq singolu u maqgħud, l-industrija fiż-żona intera ta' integrazzjoni għandu jitqies bħala l-industrija domestika b'referenza għal paragrafu 1. 4.4 Id-disposizzjonijiet tal-paragrafu 6 ta' l-Artikolu 3 għandha tapplika għal dan l-Artikolu. Artikolu 5 Bidu u Investigazzjoni Sussegwenti. 5.1 Ħlief għal dak li hu pprovdut fil-paragrafu 6, investigazzjoni biex tistabbilixxi l-eżistenza, grad u effett ta' kwalunkwe damping illegali għandha tinbeda permezz ta' applikazzjoni bil-miktub minn jew da parti ta' l-industrija domestika. 5.2 L-applikazzjoni taħt paragrafu 1 għandha tinkludi l-evidenza ta' (a) damping, (b) ħsara skond l-Artikolu VI tal-GATT 1994 kif interpretati minn dan il-Ftehim (ċ) il-konnessjoni kawżali bejn l-importazzjoni ddampjata u l-allegat ħsara. Sempliċi asserzjoni, mhux sostnuta minn evidenza rilevanti, mhix biżżejjed biex tilqa' r-rekwiżiti ta' dan il-paragrafu. L-applikazzjoni għandha tikkonsisti f'informazzjoni li hija raġonevolment disponibbli lill-applikant kif ġej: (i) l-identità ta' l-applikant u d-deskrizzjoni tal-volum u l-valur tal-produzzjoni domestika tal-prodott simili mill-applikant. Fejn issir applikazzjoni bil-miktub da parti ta' l-industrija domestika, l-applikazzjoni għandha tidentifika l-industrija da parti ta' liema qed issir l-applikazzjoni permezz ta' lista ta' l-ismijiet magħrufa ta' kull produttur domestiku li jipproduċu l-istess prodott (jew assoċazzjonijiet ta' produtturi domestiċi tal-prodott simili) u, sakemm huwa possibbli, deskrizzjoni tal-volum u l-valur tal-produzzjoni domestika tal-prodott simili rappreżentati minn dawn il-produtturi; (ii) Deskrizzjoni kompleta tal-prodotti allegatament iddampjati, l-ismijiet tal-pajjiż jew pajjiżi ta' oriġini jew esportazzjoni in kwistjoni, l-identità magħrufa ta' kull esportatur jew produttur barrani u lista ta' kull persuna magħrufa li qed timporta l-prodott in kwistjoni; (iii) informazzjoni dwar il-prezzijiet li bihom qed jinbiegħu l-prodotti in kwistjoni meta dawn il-prodotti huwa destinati għal-konsum fis-swieq domestiċi tal-pajjiż jew pajjiżi ta' oriġini jew esportazzjoni (jew, fejn informazzjoni xierqa dwar il-prezzijiet li bih qed jinbiegħ il-prodott mill-pajjiż jew pajjiżi ta' oriġini jew esportazzjoni lill-pajjiż jew pajjiżi tat-tielet dinja jew fuq bażi tal-valur mibni tal-prodott) u informazzjoni fuq il-prezzijiet ta' l-esportazzjoni jew, meta dan ikun xieraq, fuq il-prezzijiet li bih il-prodott huwa inizjalment mibjugħ għal darba oħra lill-xerrej indipendenti fit-territorji tal-Membru Importatur. (iv) informazzjoni dwar l-evoluzzjoni tal-volum ta' l-importazzjoni allegatament iddampjati, l-effett ta' din l-importazzjoni fuq il-prezzijet ta' prodotti simili fis-swieq domestiċi u l-impatt konsegwenti fuq l-importazzjoni fl-industrija domestika, kif intwera mill-fatturi rilevanti u indiċi li jinfluwenzaw l-istat ta' l-industrija domestika, bħal dawk elenkati fil-paragrafi 2 u 4 ta' l-Artikolu 3. 5.3 L-awtoritajiet għandhom jeżaminaw il-kjarezza u l-adekwatezza ta' l-evidenza pprovduti fl-applikazzajoni sabiex jiddetermina jekk hemm'x xhieda biżżejjed sabiex tiġi ġġustifikata l-bidu ta' l-investigazzjoni. 5.4 L-investigazzjoni ma tinbediex skond il-paragrafu 1 sakemm l-awtoritajiet ma' jkunux stabbilew, fuq bażi ta' l-eżaminazzjoni tal-grad ta' appoġġ għal, jew kontra, l-applikazzjoni espressa [13] mill-produtturi domestiċi tal-prodotti simili, li l-applikazzjoni saret minn jew da parti ta' l-industrija domestika [14]. L-applikazzjoni titqies li tkun saret minn jew da parti ta' l-industrija domestika jekk tkun appoġġjata minn dawk il-produtturi domestiċi li għandhom ħruġ kollettiv li jikkostitwixxi iktar minn 50 fil-mija tal-produzzjoni totali tal-prodott simili prodott minn dik il-porzjoni ta' l-industrija domestika li tesprimi appoġġ għal jew kontra l-applikazzjoni. Madankollu, l-ebda investigazzjoni ma tinbeda jekk produtturi domestiċi espressament jappoġġaw l-akkont ta' l-applikazzjoni għal inqas minn 25 fil-mija tal-produzzjoni totali tal-prodott simili kif prodott mill-industrija domestika. 5.5 L-awtoritajiet għandhom jevitaw kwalunkwe pubblikazzjoni ta' l-applikazzjoni għal bidu ta' l-investigazzjoni, sakemm ma jkunx hemm deċiżjoni sabiex tinbeda l-investigazzjoni. Madankollu, wara li tintlaqa' applikazzjoni adegwatament dokumentata u qabel ma' jinbdew il-proċeduri ta' l-investigazzjoni, l-awtoritajiet għandhom jinnotifikaw il-gvern tal-Membru esportatur ikkonċernat. 5.6 Jekk f'każijiet speċjali, l-awtoritajiet konċernati jiddeċiedu li jibdew l-investigazzjoni mingħajr ma jkunu rċevew applikazzjoni bil-miktub minn jew da parti ta' l-industrija domestika għal bidu ta' l-investigazzjoni, għandhom jipproċedu biss jekk ikollhom biżżejjed evidenza tad-damping, ħsara jew konnessjoni kawżali, kif deskritt fil-paragrafu 2, sabiex jiġġustifikaw il-bidu ta' investigazzjoni. 5.7 L-evidenza ta' kemm id-damping u d-danni għandhom jitqiesu flimkien (a) fid-deċiżjoni ta' jekk għandiex tinbeda l-investigazzjoni, u (b) wara li tinbeda, tul il-kors ta' l-investigazzjoni, li tibda mid-data mhux iktar tard mid-data iktar viċina meta skond id-disposizzjonijiet ta' dan il-Ftehim jistgu jkunu applikati mezzi proviżorji. 5.8 Applikazzjoni taħt il-paragrafu 1 għandha tkun miċħuda u l-investigazzjoni tintemm fil-pront malli l-awtoritajiet konċernati jkunu sodisfatti li m'hemmx evidenza biżżejjed li turi l-eżistenza ta' damping jew ħsara biżżejjed biex jipproċedu bil-każ. Ikun kemm waqfa immedjata fil-każijet fejn l-awtoritajiet jiddeterminaw li l-marġini tad-damping hija de minimis, jew li l-volum ta' l-importazzjoni ddampjata, attwali jew potenzali, huwa negliġibbli. Il-margini tad-damping għandu jitqies de minimis jekk il-marġini hija inqas minn 2 fil-mija, kif espressa bħala persentaġġ tal-prezzijiet ta' l-esportazzjoni. Il-volum ta' l-importazzjoni ddampjata hija normalment meqjusa bħala negliġibbli jekk il-volum ta' l-importazzjoni ddampjata minn pajjiż partikolari tkopri inqas minn 3 fil-mija ta' l-importazzoni ta' prodotti simili fil-Membru importatur, sakemm pajjiżi li individwalment jkopri inqas minn 3 fil-mija ta' l-importazzjoni tal-prodotti simili fil-Membru importatur kollettivament jispjegaw iktar minn 7 fil-mija ta' l-importazzjoni tal-prodotti simili fil-Membru importatur. 5.9 Proċedura kontra d-damping ma tostakolax il-proċedura tal-clearance tad-dwana. 5.10 L-investigazzjonijiet għandhom, ħlief x'każijiet eċċezzjonali, jiġu konklużi fi żmien sena, u f'mhux iktar minn 18-il xahar, wara li jinbdew. Artikolu 6 Evidenza 6.1 Il-partijiet kollha interessati f'investigazzjoni kontra d-damping għandhom jiġu notifikati dwar l-informazzjoni li l-awtoritajiet jinħtieġu u jingħataw ħafna opportunitajiet sabiex jippreżentaw bil-miktub l-evidenza kollha li huma jikkonsidraw rilevanti dwar l-investigazzjoni in kwistjoni. 6.1.1 Esportaturi jew produtturi barranin li jirċievu kwestjonarji wżati f'investigazzjoni kontra d-damping jingħataw mill-inqas 30 ġurnata biex jirrispondu [15]. Konsiderazzjoni sostanzjali għandha tingħata lil kull talba għal estenzjoni tat-terminu ta' 30 ġurnata u, la darba tinwera r-raġuni għal dan, din l-estenzjoni għandha tingħata meta dan ikun prattikabbli. 6.1.2 Fuq bażi tal-ħtieġa li tipproteġi l-informazzjoni kunfidenzali, l-evidenza ppreżentati bil-miktub minn wieħed mill-partijiet interessati titqiegħed fil-pront għad-disposizzjoni tal-partijiet l-oħra interessati li huma parteċipi għall-investigazzjoni. 6.1.3 Malli l-investigazzjoni tinbeda, l-awtoritajiet għandhom jipprovdu test sħiħ ta' l-applikazzjonijiet bil-miktub riċevuti skond paragrafu 1 ta' l-Artikolu 5, lill-esportaturi magħrufa [16] u lill-awtoritajiet tal-Membru esportatur, u jekk ikun hemm talba, dawn jitqiegħdu għad-disposizzjoni ta' kwalunkwe parti oħra interessata. Konsiderazzjoni mistħoqqa tingħata lir-rekwiżit għal protezzjoni ta' l-informazzjoni kunfidenzali, kif pprovduta fil-paragrafu 5. 6.2 Matul l-investigazzjoni kontra d-damping il-partijiet kollha interessati jkollhom l-opportunità li jiddefendu l-interessi tagħhom. Għal dan l-għan, fil-preżenza ta' talba, l-awtoritajiet għandhom, jipprovdu opportunitajiet lill-partijiet kollha interessati sabiex jiltaqgħu ma' dawk il-partijiet li għandhom interess oppost, ħalli l-opinjonjiet opposti tagħhom jistgħu jiġu ppreżentati u argumenti kontrarji jiġu offruti. Il-provissta ta' dawn l-opportunitajiet għandha tqis il-bżonn li jippreservaw il-konfidenzalità u l-konvenjenza tal-partijiet. Ma jkun hemm l-ebda obbligu lejn kwalunkwe parti biex tattendi laqgħa, u n-nuqqas li jagħmel dan ma jippreġudikax fil-każ tiegħu. Il-partijiet interessati jkollhom ukoll id-dritt li jippreżentaw informazzjoni oħra verbalment, stante li dan l-atteġament jiġi ġustifikat. 6.3 Informazzjoni verbali taħt paragrafu 2 għandha tingħata konsiderazzjoni mill-awtoritajiet sakemm biss din tkun sussegwentement riprodotta bil-miktub u tkun disponibbli għal partijiet oħra interessati, kif pprovdut skond subparagrafu 1.2. 6.4 L-awtoritajiet ikollhom, kull meta dan ikun prattikabbli, jipprovdu opportunitajiet ta' sikwit lill-partijiet interessati kollha biex dawn jaraw l-informazzjoni rilevanti lill-preżentazzjoni tal-każ tagħhom, liema informazzjoni mhix kunfidenzali skond paragrafu 5, u liema informazzjoni tintuża mill-awtoritajiet f'investigazzjonijiet kontra d-damping, sabiex il-partijiet jkunu jistgħu jippreparaw preżentazzjoni fuq bażi ta' din l-informazzjoni. 6.5 Kwalunkwe informazzjoni li hija ta' natura kunfidenzali (per eżempju, minħabba l-fatt li la darba tkun svelata, tista' tkun ta' vantaġġ kompettitiv sinifikanti lill-kompetitur jew l-istess jista' jkolla effett kuntrarju sinifikanti fuq il-fornitur ta' l-informazzjoni jew fuq il-persuna li qed takkwista l-informazzjoni), jew li hija pprovduta kunfidenzalment minn partijiet għall-investigazzjoni, jekk ikun hemm raġuni valida għal dan, għandha titqies f'dan il-mod mill-awtoritajiet. Informazzjoni bħal din m'għandhiex tkun svelata bla permess speċifiku tal-parti li jissottomettiha [17]. 6.5.1 L-awtoritajiet għandhom jirrikjedu lill-partijiet interessati li qed jipprovdu informazzjoni kunfidenzali, sabiex jipprovdu sommarji ta' natura mhux kunfidenzali dwar l-istess. Dawn is-sommarji għandhom jagħtu dettalji biżżejjed sabiex jippermettu ftehim raġonevoli tas-sustanza ta' l-informazzjoni mogħtija in kunfidenza. F'każijiet eċċezzjonali, dawn il-partijiet jistgħu jindikaw li din l-informazzjoni mhix suxxetibbli għat-tqassir. F'dawn il-każijiet eċċezzjonali, għandha tiġi pprovduta stqarrija li tispjega r-raġunijiet għalfejn dan it-tqassir mhux possibbli. 6.5.2. Madankollu, jekk l-awtoritajiet kompetenti jsibu li t-talba għal kunfidenzalità mhix garantita u jekk il-fornitur ta' l-informazzjoni mhux lest li jrendi l-informazzjoni pubblika jew li jawtorizza li jkun svelat in ġenerali jew sommarjament, l-awtoritajiet jistgħu ma jagħtux każ għal informazzjoni bħal din sakemm tista' tiġi murija għas-sodisfazzjon tagħhom mis-sorsi xierqa li l-informazzjoni hi korretta. 6.6 Ħlief fiċ-ċirkostanzi kif pprovdut fil-paragrafu 8, fi-kors ta' l-investigazzjoni, l-awtoritajiet għandhom jissodisfaw lilhom infushom dwar il-kjarezza ta' l-informazzjoni fornita mill-partijiet interessati, li fuqhom kienu bbażati s-sejbiet tagħhom [18] 6.7 Sabiex tkun verifikata informazzjoni jew sabiex jiġu pprovduti aktar dettalji, l-awtoritajiet jistgħu jesegwixxu investigazzjonijiet fit-territorji ta' Membri oħra kif ikun meħtieġ, stante li jiksbu l-ftehim tad-ditti kkonċernati u jinnotifikaw ir-rappreżentanti tal-gvernijiet tal-Membru in kwistjoni, u sakemm il-Membru ma joġġezjonawx għall-investigazzjoni. Il-proċeduri msemmija fl-Anness I għandhom japplikaw dwar ta' l-investigazzjonijiet eżegwiti fit-territorji tal-Membri l-oħra. Fuq bażi tar-rekwiżit li jipproteġi l-informazzjoni kunfidenzali, l-awtoritajiet jagħmlu disponibbli kwalunkwe riżultati ta' dawn l-investigazzjonijiet, jew jipprovdu l-isvelar tagħhom skond il-paragrafu 9, lid-ditti relatati u jistgħu jagħmluhom disponibbli ukoll fir-rigward ta' l-applikanti. 6.8 Fil-każijiet meta kwalunkwe partijiet interessati jiċħdu l-aċċess, jew inkella ma jipprovdux, informazzjoni meħtieġa fi żmien raġonevoli jew ma jippermettux sostanzjalment, determinazzjonijet ta' natura preliminari u finali, affermativa jew negattiva, dawn jistgħu jsiru fuq bażi tal-fatti disponibbli. Id-disposizzjonijiet ta' l-Anness II għandhom jiġu osservati fl-applikazzjoni ta' dan il-paragrafu. 6.9 L-awtoritajiet għandhom, qabel ma ssir id-determinazzjoni finali, jinfurmaw lill-partijiet interessati dwar il-fatti essenzali li qed jitqiesu, liema fatti jinfurmaw il-bażi għad-deċiżjoni ta' jekk għandhomx jew le jiġu applikati miżuri definittivi. Dan l-isvelar għandu jsir fiż-żmien biżżejjed sabiex jippermetti lill-partijiet jiddefendu l-interessi tagħhom. 6.10 l-awtortajiet għandhom, bħala regola, jistabbilixxu marġini individwali għal kull esportatur magħruf jew għal produtturi kkonċernati bil-prodott li qed ikun investigat. F'każijiet meta n-numru ta' esportaturi, produtturi, importaturi jew tipi ta' prodotti huwa kbir wisq sal-punt li jrendi din id-determinazzjoni impratikkabli, l-awtoritajiet jistgħu jillimitaw l-eżaminazzjoni jew għal numru raġonevoli ta' partijiet interessati jew prodotti permezz ta' l-użu ta' kampjuni li huma validi statistikament fuq bażi ta' l-informazzjoni disponibbli lill-awtoritajiet fiż-żmien ta' l-għażla, jew lill-ikbar persentaġġ tal-volum ta' l-esportazzjoni mill-pajjiż in kwistjoni li jista' jkun investigat b'mod raġonevoli. 6.10.1 Kwalunkwe għażla ta' esportaturi, produtturi, importaturi jew tipi ta' prodotti magħmula fuq bażi ta' dan il-paragrafu preferibbilment għandhom jintgħażlu permezz ta' konsultazzjoni ma' u bil-kunsens ta' l-esportaturi, produtturi jew importaturi kkonċernati. 6.10.2 Fil-każijiet meta l-awtoritajiet illimitaw l-eżaminazzjoni tagħhom, kif inhu pprovdut f'dan il-paragrafu, huma għandhom xorta waħda jistabbilixxu marġini individwali għad-damping fir-rigward ta' kwalunkwe esportatur jew produttur li ma kienx magħżul inizjalment u li jagħti informazzjoni meħtieġa fit-terminu meħtieġ sabiex din l-informazzjoni tiġi kkonsidrata fil-kors ta' l-investigazzjoni, ħlief f'dawk il-każijiet meta n-numru ta' esportaturi jew produtturi huwa tant kbir li eżaminazzjoni individwali tkun ta' piż żejjed fuq l-awtoritajiet, u ma tippermettix li l-investigazzjoni tiġi kompluta fil-ħin meħtieġ. Tweġib volontarji ma jiġux skoraġġiti. 6.11 Għall-għan ta' dan il-Ftehim, "partijiet interessati" għandhom jinkludu: (i) esportatur jew produttur barrani ta' prodott soġġett għall-investigazzjoni, jew kummerċ jew assoċjazzjoni ta' negozju li tikkonsisti minn maġġoranza ta' membri li jkunu produtturi, esportaturi jew importaturi ta' dan il-prodott; (ii) il-gvern ta' Membru esportatur; u (iii) produttur ta' prodott simili fil-Membru importatur jew kummerċ u assoċazzjoni ta' negozju li tikkonsisti fil-maġġoranza ta' membri li jkunu jipproduċu l-prodott simili fit-territorju tal-Membru importatur. L-elenku ma' jipprekludix lill-Membri milli jippermettu partijiet domestiċi jew barranin oħra apparti minn dawk imsemmija hawn fuq sabiex ikunu nklużi bħala partijiet interessati. 6.12 L-awtoritajiet għandhom jipprovdu opportunitajiet għall-utenti industrijali tal-prodott li qed jiġi investigat, u għall-organizzazzjonijiet rappreżentanti tal-konsumatur fil-każijiet meta l-prodott huwa mibjugħ komunement fil-livell tal-bejgħ bl-imnut, sabiex jipprovdu informazzjoni li hija rilevanti lill-investigazzjoni rigwardanti d-damping, id-danni u l-kawżalità. 6.13 L-awtoritajiet għandhom iqisu fil-fond kwalunkwe diffikultajiet iffaċċjati mill-partjiet interessati, partikolarment mis-soċjetajiet iż-żgħar, waqt il-fornitura ta' l-informazzjoni mitluba, u għandha tipprovdi għajnuna meħtieġa kif prattikabbli. 6.14 Il-proċeduri ppreżentati hawn fuq mhumiex intiżi sabiex ma jippermettux l-awtoritajiet tal-Membru milli jipproċedu iktar fil-fond fir-rigward tal-bidu ta' l-investigazzjoni, jilħqu determinazzjonijiet preliminari jew finali, ta' natura affermativa jew negattiva, jew milli japplikaw miżuri proviżorji jew finali, skond id-disposizzjonijiet rilevanti ta' dan il-Ftehim. Artikolu 7 Miżuri proviżorji 7.1 Mizuri proviżorji jistgħu jiġu applikati biss meta: (i) nbdiet investigazzjoni fuq bażi tad-disposizzjonijiet ta' l-Artikolu 5, ingħatat notifika pubblika għall-istess skop u l-partijiet interessati ngħataw biżżejjed opportunitajiet sabiex jagħtu kwalunkwe informazzjoni jew il-kummenti tagħhom; (ii) determinazzjoni preliminari affermattiva fir-rigward tad-damping u d-danni konsegwenti fil-konfront ta' l-industrija domestika; u (iii) l-awtoritajiet ikkonċernati jiġġudikaw dawn il-miżuri meħtieġa sabiex jipprevjenu li tiġi kkawżata ħsara waqt l-investigazzjoni. 7.2 Il-miżuri proviżorji jistgħu jieħdu l-forma ta' dazju proviżorju jew preferibbilment, sigurtà - permezz ta' depożitu ta' flus jew titolu - li jkun daqs l-istima ta' l-ammont ta' dwana proviżorja kontra d-damping, li ma tkunx ikbar mill-istima proviżorja tal-marġini tad-damping. Iż-żamma ta' l-apprezament hija miżura proviżorja adegwata, stante li d-dwana normali u l-istima ta' l-ammont tad-dwana kontra d-damping tkun indikata u ż-żamma ta' l-apprezzament tkun soġġetta għall-istess kondizzjonijiet bħal miżuri proviżorji oħra. 7.3 Disposizzjonijiet proviżorji m'għandhomx ikunu applikati qabel 60 jum mid-data tal-bidu ta' l-investigazzjoni. 7.4 L-applikazzjoni tal-miżuri proviżorji għandha tkun limitata għal perjodu qasir kemm jista' jkun, li ma jeċċedix erba' xhur jew, fuq bażi tad-deċiżjonijiet ta' l-awtoritajiet ikkonċernati, fuq talba mill-esportaturi li jirrapreżentaw persentaġġ sinifikanti tal-kummerċ involut, mhux iktar minn perjodu ta' sitt xhur. Meta l-awtoritajiet, fil-kors ta' l-investigazzjoni, jeżaminaw jekk id-dwana inqas mill-marġini tad-damping tkunx biżżejjed biex tneħħi d-danni, dawn it-termini jistgħu jkunu ta' sitt xhur u disa' xhur rispettivament. 7.5 Id-disposizzjonijiet rilevanti ta' l-Artikolu 9 għandhom jiġu segwiti fl-applikazzjoni tal-miżura proviżorja. Artikolu 8 Intrapriżi tal-Prezzijiet 8.1 Il-proċeduri jistgħu [19] jiġu sospiżi mingħajr l-imposizzjoni tal-miżuri proviżorji jew tad-dwana kontra d-damping la darba tirċievi intrapriżi voluntarji sodisfaċenti minn kwalunkwe esportatur sabiex jiġu reviżjonijiet l-prezzijiet jew biex jitwaqqaf l-esportazzjoni lejn iż-żona in kwistjoni bi prezzijiet ta' damping sabiex l-awtoritajiet ikunu sodisfatti li l-effetti li jikkawżaw id-danni fuq id-damping ikunu ġew eliminati. Żiedat fil-prezzijiet taħt dawn l-intrapriżi ma jkunux ikbar milli jkun hemm bżonn għall-iskop ta' l-eliminazzjoni tal-marġini tad-damping. Huwa mixtieq li ż-żieda fil-prezzijiet ikun inqas mill-marġini tad-damping jekk din iż-żieda tkun adegwata sabiex tneħħi d-danni fl-industrija domestika. 8.2 Intrapriżi tal-prezzijiet ma jinfittxux jew aċċettati minn esportaturi sakemm l-awtoritajiet tal-Membru importatur ma jkunx għamel determinazzjoni affermattiva preliminari tad-damping u d-danni kkawżata minn dan id-damping. 8.3 Intrapriżi offerti mhux neċessarjament jiġu aċċettati jekk l-awtoritajiet iqisu li dan huwa mprattikabbli, per eżempju, jekk in-numru attwali jew potenzali ta' esportaturi huwa kbir wisq, jew għal raġunijiet oħra, li jinkludi raġunijiet ta' politika ġenerali. Jekk jinqala' l-każ u meta prattikabbli, l-awtoritajiet għandhom jipprovdu r-raġunijiet lill-esportatur rigwardanti għalfejn iqisu li l-aċċettazzjoni ta' l-intrapriżi mhux adegwata, u għandhom, kemm jista' jkun possibbli, jagħtu opportunità lill-esportatur sabiex jagħmel il-kummenti tiegħu fuq hekk. 8.4 Jekk intrapriża tiġi aċċettata, l-investigazzjoni tad-damping u d-danni għandha xorta waħda tintemm jekk ikun jixtieq hekk l-esportatur jew hekk jiddeċiedu l-awtoritajiet. F'każ bħal dan, jekk determinazzjoni negattiva tad-damping jew ħsara, l-intrapriża tiskadi awtomatikament, ħlief f'każijiet meta din id-determinazzjoni hija dovuta fil-maġġor parti lill-eżistenza ta' l-intrapriża tal-prezzijiet. F'każijiet bħal dawn l-awtoritajiet jistgħu jirrekjedu li l-intrapriża tinżamm għal terminu raġonevoli skond id-disposizzjonijiet ta' dan il-Ftehim. Fl-eventwalità li ssir determinazzjoni affermativa tad-damping, l-intrapriża għandha titkompla skond it-termini u d-disposizzjonijiet ta' dan il-Ftehim. 8.5 Intrapriżi ta' prezzijiet jistgħu jiġu ssuġeriti mill-awtoritajiet tal-Membru importatur, iżda l-ebda esportatur ma jista' jiġi sfurzat li jidħol jifforma parti minn din l-intrapriża. Il-fatt li l-esportaturi ma joffrux dawn l-intrapriżi, jew ma jaċċettawx l-istedina biex jagħmlu dan, f'ebda mod ma jippreġudika l-konsiderazzjoni tal-każ. Madankollu, l-awtoritajiet huma ħielsa li jistabbilixxu li t-theddida ta' ħsara x'aktarx tkun realizzata jekk l-importazzjoni tad-damping jitkomplew. 8.6 L-awtoritajiet ta' Membru importatur jistgħu jitolbu kwalunkwe esportatur mingħand min kienet aċċettata intrapriża sabiex tipprovdi informazzjoni kull tant żmien, liema informazzjoni tkun relevanti biex jintlaħaq l-iskop ta' din l-intrapriża u sabiex tippermetti l-verifika ta' data pertinenti. Fil-każ tal-vjolazzjoni ta' intrapriża, l-awtoritajiet tal-Membru importatur jistgħu jieħdu, taħt dan il-Ftehim skond id-disposizzjonijiet, azzjonijiet fil-fond li jistgħu jwasslu għall-applikazzjoni immedjata tal-miżuri proviżorji permezz ta' l-użu ta' l-aħjar informazzjoni disponibbli. F'każijiet bħal dawn, dazju definit jista' jiġi impost skond il-Ftehim fuq il-prodotti li għandhom jiġu kkonsmati f'mhux iktar żmien minn 90 ġurnata qabel l-applikazzjoni ta' dawn il-miżuri proviżorji, ħlief li kwalunkwe stima retroattiva m'għandhiex tapplika fil-konfront ta' importazzjoni li saret qabel il-vjolazzjoni ta' l-intrapriża. Artikolu 9 Imposizzjoni u Kollezjoni tad-Dazju Kontra d-Damping 9.1 Id-deċiżjoni ta' jekk għandhomx jiġu mposti dazju kontra d-damping jew le f'każijiet fejn il-ħtiġijiet għall-imposizzjoni kienu sodisfatti, u d-deċiżjoni jekk l-ammont tad-dazju kontra d-damping li għandha jkun impost għandu jirrappreżenta l-marġini kollu tad-damping jew inqas, huma deċiżjonijiet li għandhom jittieħdu mill-awtoritajiet tal-Membru importatur.. Huwa mixtieq li l-imposizzjoni tkun permissibbli fit-territorji tal-Membri kollha, u li dan id-dazju jkun inqas mill-marġini jekk dan id-dazju b'inqas valur ikun adegwat sabiex ineħħi d-danni fl-industrija domestika. 9.2 Meta dazju kontra d-damping jiġu mposti fir-rigward ta' kwalunkwe prodotti, dan it-tip ta' dazju f'kull każ jinġabar f'ammonti xierqa, fuq bażi mhux diskriminatorja ta' l-importazzjoni ta' dawn il-prodotti mis-sorsi kollha li jitqiesu għad-damping jew li qegħdin jikkawżaw ħsara, ħlief fil-rigward ta' importazzjoni minn sorsi fejn l-intrapriża tal-prezzijiet ġew aċċettati skond it-termini ta' dan il-Ftehim. L-awtoritajiet għandhom isemmu l-isem tal-fornitur jew fornituri tal-prodott ikkonċernat. Jekk, madankollu, ħafna fornituri mill-istess pajjiż huma nvoluti, u jekk huwa imprattikabbli li ssemmi l-fornituri kollha, l-awtoritatjiet jistgħu jsemmu l-pajjiż fornitur ikkonċernat. Jekk ħafna fornituri minn ħafna pajjiżi differenti huma nvoluti, l-awtoritajiet jistgħu jsemmu jew il-fornituri involuti, jew, jekk dan huwa imprattikabbli, il-pajjiżi fornituri kollha involuti. 9.3 L-ammont ta' dazju kontra d-damping m'għandux jeċċedi l-marġini tad-damping kif inhu stabbilit taħt l-Artikolu 2. 9.3.1 Meta l-ammont ta' dazju kontra d-damping jiġi eżaminat fuq bażi retrospettiva, id-determinazzjoni tar-responsabbilità finali għal ħlas ta dawn id-dazju għandha sseħħ kemm jista' jkun malajr, normalment fi żmien 12-il xahar, u f'ebda każ fi żmien iktar minn 18-il xahar, wara d-data meta tkun saret it-talba għall-istima finali ta' l-ammont tad-dazju [20]. Kwalunkwe rimbors għandu jsir fil-pront u normalment fi żmien mhux itwal minn 90 ġurnata wara d-determinazzjoni għar-responsabbilità finali magħmula skond dan is-subparagrafu. Fi kwalunkwe każ, meta r-rimbors ma jsirx fi żmien 90 ġurnata, jekk mitluba l-awtoritajiet għandhom jipprovdu spjegazzjoni għal dan. 9.3.2 Meta l-ammont tad-dazju kontra d-damping huwa stmat fuq bażi prospettiva, isir dak li hemm bżonn għal rimbors immedjat ta' kwalunkwe dazju mħallas u li jaqbeż il-marġini tad-damping, jekk issir talba għal dan l-għan. Rimbors ta' dan it-tip ta' dazju mħallas bi prezz li jaqbeż il-marġini attwali tad-damping għandu normalment isir fi żmien 12-il xahar, u f'ebda każ f'iktar minn 18-il xahar, wara d-data meta t-talba għar-rimbors, appoġġata b'mod xieraq bl-evidenza, tkun saret minn importatur tal-prodotti, soġġett għad-dazju kontra d-damping. Ir-rimbors awtorizzat għandu normalment isir fi żmien 90 ġurnata mid-deċiżjoni hawn fuq indikata. 9.3.3 Waqt li wieħed jiddeterminna jekk u sa liema punt għandu jsir rimbors meta l-prezz ta' l-esportazzjoni huwa mibni skond il-paragrafu 3 ta' l-Artikolu 2, l-awtoritajiet għandhom iqisu kwalunkwe bidla fil-valur normali, kull bidla fil-prezzijiet imħallsa bejn l-importazzjoni u l-bejgħ mill-ġdid, u għandhom jikkalkulaw l-prezz ta' l-esportazzjoni mingħajr ma' jiddeduċu l-ammont ta' dazju kontra d-damping li jitħallsu meta hija ndikata evidenza konklussiva ta' dan. 9.4 Meta l-awtoritajiet illimitaw l-eżaminazzjoni tagħhom skond it-tieni sentenza tal-paragrafu 10 ta' l-Artikolu 6, kwalunkwe dazju kotra d-damping applikat għall-importazzjoni mill-esportaturi jew produtturi mhux inklużi fl-eżaminazzjoni m'għandux jeċċedi: (i) il-medja meqjusa tal-marġini tad-damping stabbilit fir-rigward ta' l-esportaturi magħżula jew il-produtturi jew (ii) fejn ir-responsabbilità għal ħlas tad-dazju kontra d-damping hija kkalkolata fuq bażi tal-valur normali prospettiv, id-differenza bejn il-medja meqjusa tal-valur normali ta' l-esportaturi magħżula jew il-produtturi u l-prezzijiet ta' l-esportazzjoni ta' l-esportaturi jew produtturi li ma kienux eżaminati individwalment, sakemm għall-għanijiet ta' dan il-paragrafu l-awtoritajiet jinjoraw kwalunkwe żero u marġini de minimis kif ukoll marġini li jistab- bilixxu taħt iċ-ċirkostanzi b'referenza għall-paragrafu 8 ta' l-Artikolu 6. L-awtoritajiet għandhom japplikaw id-dazju individwali jew il-valuri normali lill-importazzjoni minn kwalunkwe esportatur jew produttur li ma kienx inkluż fl-eżaminazzjoni li pprovdiet l-informazzjoni meħtieġa waqt il-kors ta' l-investigazzjoni, kif pprovduta fis-subparagrafu 10.2 ta' l-Artikolu 6. 9.5 Jekk prodott huwa soġġett għad-dazju kontra d-damping f'Membru importatur, l-awtoritajiet għandhom fil-pront jesegwixxu reviżjoni bl-għan li jiddeterminaw il-marġini individwali għal kwalunkwe esportaturi jew produtturi fil-pajjiżi esportaturi in kwistjoni li ma mportawx il-prodott lill-Membru importatur waqt il-perjodu investigattiv, iżda jrid jiġi pprovdut li dawn l-esportaturi jew produtturi jistgħu juru li huma m'għandhomx relazzjoni ma' kwalunkwe esportatur jew produttur fil-pajjiż esportatur li huma soġġetti għad-dazju kontra d-damping fuq il-prodotti. Reviżjoni bħal din għandha tinbeda u ssir fuq bażi aċċelerata, meta mqabbla ma' l-eżaminazzjoni tad-dazju li normalment issir u l-proċeduri tar-reviżjoni fil-Membru importatur. L-ebda dazji kontra d-damping għandhom jiġu imposti fuq importazzjoni minn esportaturi jew produtturi waqt li r-reviżjoni qed tiġi esegwita. Madankollu, l-awtoritajiet jistgħu, iżommu l-apprezzament u/jew jitolbu garanziji biex jassiguraw li, jekk din ir-reviżjoni tirriżulta fid-determinazzjoni tad-damping fir-rigward ta' dawn il-produtturi jew esportaturi, id-dazju kontra d-damping jista' jkun impost retroattivament għad-data tal-bidu tar-reviżjoni. Artikolu 10 Retroattività 10.1 Miżuri proviżorji u d-dazju kontra d-damping għandhom japplikaw biss fir-rigward ta' prodotti li jidħlu għal konsum wara ż-żmien meta d-deċiżjoni meħuda taħt paragrafu 1 ta' l-Artikolu 7 u paragrafu 1 ta' l-Artikolu 9, rispettivament, jidħlu fis-seħħ, soġġetti ta' l-eċċezzjonijiet indikati f'dan l-Artikolu. 10.2 Fejn tkun saret determinazzjoni finali tad-danni (iżda mhux ta' theddida għall-istess jew għal ritardazzjoni materjali ta' l-istabbilir ta' industrija) jew, fil-każ ta' determinazzjoni finali ta' theddida ta' ħsara, meta l-effetti ta' l-importazzjoni ddampjata jistgħu, fin-nuqqas tal-miżuri proviżorji, wasslu għad-determinazzjoni tad-danni, id-dazju kontra d-damping jista jiġi impost retroattivament għal perjodu għal liema kienu applikati, jekk kienu, miżuri proviżorji. 10.3 Jekk id-dazju definittiv kontra d-damping huwa iktar għoli mid-dazju proviżorju mħallas jew li għandu jitħallas, jew l-ammont stmat għar-raġuni tas-sigurtà, m'għandhiex tinġabar id-differenza. Jekk id-dazju definittiv huwa iktar baxx mid-dazju proviżorju li tħallas jew li għandu jitħallas, jew l-ammont stmat għar-raġuni tas-sigurtà, id-differenza għandha tiġi rimborsata jew d-dazju kkalkolat mill-ġdid, skond il-każ. 10.4 Ħlief fil-każijiet provduti fil-paragrafu 2, fejn hemm determinazzjoni ta' theddida ta' ħsarat jew meta ssir ritardazzjoni materjali (iżda għadu ma sar l-ebda dannu) dazju definittiv kontra d-damping jista' jiġi impost biss mid-data tad-determinazzjoni tat-theddida tad-danni jew ritardazzjoni materjali, u kwalunkwe depożitu ta' flus magħmul waqt il-perjodu ta' l-applikazzjoni tal-miżuri proviżorji għandu jiġi rimborsat u kwalukwe titoli għandhom jiġu rilaxxxati b'mod spedjenti. 10.5 Fejn ikun hemm determinazzjoni finali negattiva, kwalunkwe depożitu ta' flus magħmul waqt il-perjodu ta' l-applikazzjoni tal-miżuri proviżorji għandha tiġi rimborsata u kwalunkwe titoli għandhom jiġu rilaxxati b'mod spedjenti. 10.6 Dazju definittiv kontra d-damping jista jiġi mpost fuq prodotti li ddaħlu għal konsum fi żmien mhux itwal minn 90 ġurnata qabel id-data ta' l-applikazzjoni għal miżuri proviżorji, meta l-awtoritajiet jiddeterminaw għall-prodott ddampjat in kwistjoni fis-sens li: (i) hemm storja ta' damping li kkawża ħsarat jew fejn l-importatur kien, jew missu kien, jaf li l-esportatur jipprattika d-damping u li dan l-iddampjar jikkawża ħsarat, u (ii) d-danni huma kkawżati minn importazzjoni kbar iddampjati ta' prodotti fi żmien relattivament qasir li fid-dawl taż-żmien u tal-volum ta' l-importazzjoni ddampjata u ċirkostanzi oħra (żieda daqshekk rapida ta' inventorji tal-prodotti importati) x'aktarx jimminaw l-effetti rimedjali ta' l-effetti tad-dazju kontra d-damping definittiv li għandu jiġi applikat, stante li l-importaturi kkonċernati ngħataw l-opportunità li jikkummentaw. 10.7 L-awtoritajiet jistgħu, wara li jibdew investigazzjoni, jieħdu miżuri bħaż-żamma ta' l-apprezzament jew l-istima skond il-ħtieġa sabiex jiġbru d-dazju kontra d-damping retroattivi, kif inhu pprovdut fil-paragrafu 6, la darba jkollhom evidenza biżżejjed li turi li kienu sodisfatti l-kondizzjonijiet ppreżentati f'dak il-paragrafu. 10.8 L-ebda dazju m'għandu jkun impost retroattivament skond il-paragrafu 6 dwar il-prodotti li ddaħħlu għal konsum qabel id-data tal-bidu ta' l-investigazzjoni. Artikolu 11 Tul tar-Reviżjoni tad-Dazji kontra d-Damping u l-Intrapriżi tal-Prezzijiet. 11.1 Dazju kontra d-damping għandu jibqa' fis-seħħ biss sakemm ikun meħtieġ biex jiġġieled kontra d-damping li qed jikkawża d-danni. 11.2 L-awtoritajiet għandhom jirrevedu l-bżonn għall-kontinwazzjoni ta' l-imposizzjoni tad-dazju, meta jkunu garantiti, fuq l-inizjattiva tagħhom jew, meta skada perjodu raġonevoli mill-imposizzjoni tad-dazju kontra d-damping definittiv, fuq talba minn kwalunkwe parti interessati li jissottometti informazzjoni pożittiva li tissustanzja l-bżonn għar-reviżjoni [21]. Partijiet interessati għandu jkollhom id-dritt li jagħmlu talba lill-awtoritjatjiet sabiex dawn jeżaminaw jekk l-imposizzjoni kontinwa tad-dazju hijiex meħtieġa jew le biex tpaċi d-damping, jekk id-danni x'aktrax ikomplu jew jirrepetu lilhom infushom jekk id-dazju jitneħħa jew jinbidel, jew it-tnejn. Jekk, bħala riżultat tar-reviżjoni taħt dan il-paragrafu, l-awtoritajiet jiddeterminaw li d-dazju kontra d-damping mhux iktar garantiti, dan jiġi terminat immedjatament. 11.3 Minkejja id-disposizzjonijiet tal-paragrafu 1 u 2, kwalunkwe dazju kontra d-damping definittiv għandu jintemm fuq data mhux iktar tard minn ħames snin mill-imposizzjoni tiegħu (jew mid-data tar-reviżjoni iktar riċenti taħt paragrafu 2 jekk dik ir-reviżjoni tkun koperta taħt dan il-paragrafu), sakemm l-awtoritajiet ma jiddeterminawx, f'reviżjoni mibdija qabel dik id-data fuq inizjattiva tagħhom jew fuq talba sostanzjata fil-fond magħmula minn jew da parti ta' l-industrija domestika fi żmein raġonevoli jew fi żmien qabel dik id-data, li l-iskadenza ta' dik id-data x'aktarx tikkawża l-kontinwazzjoni jew ir-repetizzjoni tad-damping u tad-danni [22]. Id-dazju jista' jibqa' fis-seħħ sakemm ikun hemm ir-riżultat ta' din ir-reviżjoni. 11.4 Id-disposizzjonijiet ta' l-Artikolu 6 dwar l-evidenza u l-proċedura jgħoddu fil-konfront ta' kwalunkwe reviżjoni li saret taħt dan l-Artikolu. Kwalunkwe reviżjoni bħal din għandha ssir fil-fond u għandha tintemm normalment fi żmien 12-il xahar mid-data tal-bidu tar-reviżjoni. 11.5 Id-disposizzjonijiet ta' dan l-Artikolu japplikaw mutatis mutandis fir-rigward tal-intrapriżi tal-prezzijiet aċċettati taħt l-Artikolu 8. Artikolu 12 Notifika Pubblika u Spjegazzjoni tad-Determinazzjonijiet 12.1 Meta l-awtoritajiet huma sodisfatti li hemm evidenza biżżejjed li tiġġustifika l-bidu ta' l-investigazzjonijiet kontra d-damping skond l-Artikolu 5, il-Membru jew Membri li għandhom prodotti li huma soġġetti għall-investigazzjoni u jeżistu partijiet interessati oħra magħrufa mill-awtoritajiet investigattivi li għandhom interess fil-każ in kwistjoni, dawn ikunu notifikati apparti minn notifika pubblika li tingħata fuq l-istess. 12.1.1 Notifika pubblika dwar il-bidu ta' investigazzjoni għandha tikkonsisti, jew inkella tiddisponi permezz ta rapport separat [23], informazzjoni adegwata fuq is-segwenti: (i) l-isem tal-pajjiż jew pajjiżi esportatur/i u l-prodott involut; (ii) id-data tal-bidu ta' l-investigazzjoni; (iii) il-bażi li fuqha hemm l-allegazzjoni tad-damping; (iv) sommarju tal-fatturi li fuqhom hija bbażata l-allegazzjoni tad-danni; (v) l-indirizzi fejn għandhom jintbagħtu rappreżentazzjonijiet tal-partijiet interessati; (vi) it-termini permissibbli lill-partijiet interessati għall-preżentazzjoni ta' l-opinjonijiet tagħhom. 12.2 Notifiki Pubbliċi għandhom jingħataw fir-rigward ta' kwalunkwe determinazzjoni preliminari jew finali, sew jekk affermattivi jew negattivi, ta' kwalunkwe deċiżjoni li sservi biex taċċetta intrapriża skond l-Artikolu 8, tat-terminazzjoni ta' din l-intrapriża, u tat-terminazzjoni tad-dazju definittiv kontra d-damping. Kull waħda minn dawn in-notifiki għandha tindika, jew tipprovdi mod ieħor permezz ta' rapport sparat, f'dettal biżżejjed is-sejbiet u l-konklużjonijiet li ntlaħħqu dwar il-kwistjonijiet kollha fil-fatt u fid-dritt meqjusa materjali mill-awtortajiet investigattivi. Dawn in-notifiki u rapporti kollha jintbagħtu lill-Membru jew Membri tal-prodotti li huma soġġetti għal determinazzjoni jew intrapriża bħal din u lill-partijiet interessati oħra magħrufa li għandhom interess fil-każ. 12.2.1 Notifika pubblika dwar l-imposizzjoni tal-miżuri proviżorji għandha tindika, jew inkella tirrendi disponibbli permezz ta' rapport separat, dettalji biżżejjed ta' spjegazzjonijiet għad-determinazzjonijiet preliminari dwar id-damping u d-danni u għandhom jirreferu l-kwistjonijiet ta' fatti u tad-dritt li bihom wasslu għall-argumenti li qegħdin jiġu aċċettati jew miċħuda. Notifika jew rapport bħal dawn għandhom, waqt li konsiderazzjoni sostanzjali għandha tingħata lill-ħtieġa għall-protezzjoni ta' informazzjoni kunfidenzali, tikkonsisti partikolarment kif ġej: (i) l-ismijiet tal-fornituri, jew meta din ma tistax tingħata, tal-pajjiżi fornituri involuti; (ii) deskrizzjoni tal-prodott li huwa biżżejjed għar-raġunijiet tad-dwana; (iii) il-marġini tad-damping stabbilit u spjegazzjoni sħiħa tar-raġunijiet għal metodi wżati fl-istabbiliment u l-paragun tal-prezzijiet ta' l-esportazzjoni u l-valur normali taħt l-Artikolu 2; (iv) konsiderazzjonijiet rilevanti għad-determinazzjoni tad-danni kif indikati fl-Artikolu 3; (v) ir-raġunijiet prinċipali li wasslu għad-determinazzjoni. 12.2.2 Notifika pubblika għal konklużjoni jew sospensjoni ta' investigazzjoni fil-każ ta' determinazzjoni affermattiva li tipprovdi għal imposizzjoni ta' dazju definittiv jew l-aċċettazzjoni ta' intrapriża tal-prezzijiet għandhom jikkonsistu, jew aktar minn hekk jagħmlu disponibbli permezz ta' rapport separat, l-informazzjoni kollha rilevanti dwar il-kwistjonijiet fattwali u tad-dritt li wasslu għall-imposizzjoni tal-miżuri finali jew għall-aċċettazzjoni ta' l-intrapriża tal-prezzijiet, b'attenzjoni speċjali mogħtija lill-ħtieġa għal protezzjoni ta' informazzjoni kunfidenzali. B'mod partikolari, in-notifika jew ir-rapport għandhom jikkonsistu informazzjoni kif deskritta fis-subparagrafu 2.1, flimkien mar-raġunijiet għall-aċċettazzjoni jew ċaħda ta' l-argumenti rilevanti jew pretensjonijiet magħmula minn esportaturi jew importaturi, u l-bażi għal dawn id-deċiżjonijiet magħmula taħt subparagrafu 10.2 ta' l-Artikolu 6. 12.2.3 Notifika pubblika tat-terminazzjoni tas-sospenzjoni ta' investigazzjoni wara li jkun hemm aċċettazzjoni ta' intrapriża segwenti għall-Artikolu 8 għandha tinkludi, jew inkella tagħmel disponibbli permezz ta' rapport separat, il-parti mhux kunfidenzali ta' din l-intrapriża. 12.3 Id-disposizzjonijiet ta' dan l-Artikolu japplikaw mutatis mutandis għall-bidu u għat-tmiem tar-reviżjonijiet skond l-Artikolu 11 u għad-deċiżjonijiet taħt l-Artikolu 10 li għandhom japplikaw retroattivament. Artikolu 13 Reviżjoni Ġudizzjarja Kull Membru li jkollu leġislazzjoni nazzjonali li tinkludi fiha disposizzjonijiet dwar il-miżuri kontra d-damping, għandu jkollu tribunali ġudizzjarji, arbitrali jew amministrattivi jew kwalunkwe proċeduri bl-iskop inter alia tar-reviżjoni fil-pront ta' azzjonijiet amministrattivi għad-determinazzjonijiet finali u reviżjonijiet tad-determinazzjonijiet skond it-tifsira fl-Artikolu 11. Tribunali jew proċeduri bħal dawn għandhom ikunu indipendenti mill-awtoritajiet responsabbli għad-determinazzjoni jew reviżjoni in kwistjoni. Artikolu 14 Azzjoni kontra d-Damping f'isem Pajjiż Terz 14.1 Applikazzjoni għall-azzjoni kontra d-damping f'isem pajjiż terz għandha ssir mill-awtoritajiet tal-pajjiż terz li qed jitlob l-azzjoni. 14.2 Applikazzjoni bħal din għandha tkun appoġġata mill-informazzjoni dwar il-prezzijiet li turi li l-importazzjoni qed ikunu ddampjati u mill-informazzjoni dettaljata li turi li l-allegat damping qed jikkawża ħsarat lill-industrija domestika kkonċernata fit-tielet pajjiż. Il-gvern tat-tielet pajjiż għandu jippermetti l-assistenza lill-awtoritajiet tal-pajjiż importatur sabiex jikseb iktar informazzjoni li jista' jitlob dan ta' l-aħħar. 14.3 Meta jqisu applikazzjoni bħal din, l-awtoritajiet tal-pajjiż importatur għandhom iqisu l-effetti ta' l-allegat damping fuq l-industrija kkonċernata fis-sħiħ kif ukoll fil-pajjiż terz; dan fis-sens, li d-danni ma tiġix eżaminata in relazzjoni biss ma' l-effett ta' l-allegat damping fuq l-esportazzjoni ta' l-industrija lejn il-pajjiż importatur jew anki fuq l-esportazzjoni totali ta' l-industriji. 14.4 Id-deċiżjoni ta' jekk jew le għandux wieħed jipproċedi bil-każ huwa fid-diskrezzjoni tal-pajjiż importatur. Jekk il-pajjiż importatur jiddeċiedi li huwa ppreparat li jieħu azzjoni, il-bidu ta' l-approċċ lejn il-Kunsill għall-Kummerċ f'Oġġetti għall-approvazzjoni ta' din l-azzjoni jiddependi fuq il-pajjiż importatur. Artikolu 15 Pajjiżi Membri li qed Jiżviluppaw Huwa rikonoxxut li attenzjoni speċjali għandha tingħata mill-pajjiżi Membri żviluppati fil-każ speċjali tal-Pajjiżi Membri li qed jiżviluppaw meta titqies l-applikazzjoni għal miżuri kontra d-damping taħt dan il-Ftehim. Possibbilitajiet għar-rimedji kostruttivi kif pprovduti f'dan il-Ftehim għandhom jiġu esplorati qabel ma jkun hemm applikazzjoni għal dazju kontra d-damping fejn dawn jaffetwaw l-interessi essenzali tal-pajjiżi Membri li qed jiżvillupaw. PARTI II Artikolu 16 Il-Kumitat dwar Prattiċi Kontra d-Damping 16.1 Jiġi hawnhekk stabbilit Kumitat dwar Prattiċi kontra d-Damping (indikat f'dan il-Ftehim bħala l-"Kumitat") li huwa magħmul minn rappreżentanti minn kull Membru. Il-Kumitat għandhu jaħtar President tiegħu u għandhu jiltaqa' mhux inqas minn darbtejn fis-sena jew skond kif inhu indikat mid-disposizzjonijiet ta' dan il-Ftehim fuq talba ta' kwalunkwe Membru. Il-Kumitat għandu jwettaq ir-responsabbilitajiet li jiġu assen- jati lilu taħt dan il-Ftehim jew mill-Membri u għandhu jippermetti l-opportunità ta' konsultazzjoni lill-Membri rigward kwalunkwe kwistjonijiet relatati ma' l-operazzjoni tal-Ftehim jew ta' l-eżekuzzjoni ta' l-għanijiet ta' l-istess. Is-Segretarjat tal-WTO għandu jaġixxi bħala s-segretarjat tal-Kumitat. 16.2 Il-Kumitat jista' jistabbilixxi korpi sekondarji kif ikun xieraq. 16.3 Waqt il-qadi tal-funzjonijiet tagħhom, il-Kumitat u kwalunkwe korpi sekondarji jistgħu jikkonsultaw u jġibu informazzjoni minn sorsi li huma jikkonsidraw bħala xierqa. Madankollu, qabel il-Kumitat jew korp sekondarju jfittex xi informazzjoni minn sorsi fil-ġurisdizzjoni tal-Membru, għandu jinforma lill-Membru nvolut. Għandu jikseb il-kunsens tal-Membru u ta' kull ditta li sejra tiġi kkonsultata. 16.4 Il-Membri għandhom jirrapurtaw mingħajr dewmien lill-Kumitat dwar kull azzjoni kontra d-damping ta' natura preliminari jew finali li ttieħdet. Rapporti bħal dawn ikunu disponibbli għall-ispezzjoni minn Membri oħra fis-Segretarjat. Il-Membri għandhom ukoll jissottomettu, fuq bażi semi-annwali, rapporti ta' kwalunkwe azzjonijiet kontra d-damping li ttieħdu fis-sitt xhur ta' qabel. Dawn ir-rapporti semi-annwali jiġu sottomessi skond forma miftiehma. 16.5 Kull Membru għandhu jinnotifika lill-Kumitat dwar (a) liema mill-awtoritajiet tiegħu huma kompetenti biex jibdew u jikkonduċu investigazzjonijiet b'referenza għall-Artikolu 5 u (b) liema proċeduri domestiċi jirregolaw il-bidu u l-kondotta ta' dawn l-investigazzjonijiet. Artikolu 17 Konsultazzjoni u Transazzjoni ta' Kwistjonijiet 17.1 Minbarra fil-każijiet pprovduti hawnhekk, il-Fehma għall-Għeluq tal-Kwistjonijiet hija applikabbli għal konsultazzjonijiet u t-transazzjoni tal-kwistjonijiet taħt dan il-Ftehim. 17.2 Kull Membru għandu jippermetti konsiderazzjoni simpatetika lil, u opportunità adegwata għal konsultazzjoni rigwardanti, rappreżentazzjonijiet magħmula minn Membru ieħor fir-rigward ta' kwalunkwe kwistjoni li taffetwa l-applikazzjoni ta' dan il-Ftehim. 17.3 Jekk kwalunkwe Membru iqis li kwalunkwe benefiċċju li qed jingħata, direttament jew indirettament, taħt dan il-Ftehim qed jiġi annullat jew ostakolat, jew li l-kisba ta' xi għanijiet qed tiġi ostakolata, minn Membru jew Membri ieħor/oħra, jista', bl-għan li jilħaq resoluzzjoni sodisfaċenti miftiehma dwar din il-kwistjoni, jagħmel talba bil-miktub għal konsultazzjonijiet mal-Membru jew Membri in kwistjoni. Kull Membru għandu jippermetti konsiderazzjoni simpatetika lil kull talba fornita minn Membru ieħor għal konsultazzjoni. 17.4 Jekk il-Membru li talab il-konsultazzjonijiet iqis li l-konsultazzjonijiet skond il-paragrafu 3 ma rnexxielhomx jilħqu soluzzjoni miftiehma u jekk azzjoni finali ttieħdet mill-awtoritajiet amministrattivi tal-Membru Importatur sabiex jimponu dazju definittivi kontra d-damping jew sabiex jaċċettaw intrapriżi tal-prezzijiet, jista' jirreferi l-kwistjoni lill-Korp għal Risoluzzjoni tal-Kwistjonijiet ("DSB"). Meta miżura proviżorja għamlet impatt sinifikanti u l-Membru li talab il-konsultazzjonijiet iqis li miżuri ttieħdu kontra għad-disposizzjonijiet għal paragrafu 1 ta' l-Artikolu 7, dan il-Membru jista' jirreferi l-istess lill-DSB. 17.5 Il-DSB għandu, fuq talba tal-parti li qed tilmenta, jistabbilixxi bord sabiex jeżamina l-kwistjoni bbażata fuq: (i) stqarrija bil-miktub tal-Membru li qed jagħmel it-talba li tindika kif il-benefiċċju apprezzanti lill-istess, direttament jew indirettament, taħt dan il-Ftehim kien annullat jew ostakolat, jew li l-kisba ta' għanijiet tal-Ftehim qed tkun ostakolata, u (ii) il-fatti magħmula disponibbli skond proċeduri domestiċi xierqa lill-awtoritajiet tal-Membru Importatur. 17.6 Waqt l-eżaminazzjoni tal-kwistjonijiet b'referenza għal paragrafu 5: (i) Waqt l-eżaminazzjoni tagħha tal-fatti fil-kwistjoni, il-bord għandu jistabbilixxi jekk dak li ġie stabbilit mill-awtoritajiet dwar il-fatti kienx sew u jekk l-evalwazzjonijiet tagħhom ta' dawk il-fatti kienux imparzjali u oġġettivi. Jekk l-istabbilir tal-fatti kien xieraq u l-evalwazzjoni kienet imparzjali u oġġettiva, anki jekk il-bord seta' laħaq konklużjoni differenti, l-evalwazzjoni ma tistax titħassar; (ii) il-bord għandhu jinterpreta id-disposizzjonijiet tal-Ftehim skond ir-regoli konswetudinarji ta' l-interpretazzjoni tal-Liġi Pubblika Internazzjonali. Fejn il-bord isib li d-disposizzjonijiet rilevanti tal-Ftehim jista' jkollha iktar minn interpretazzoni waħda permissibbli, il-bord għandu jqis il-miżuri ta' l-awtoritajiet skond il-Ftehim jekk ikunu bbażati fuq waħda minn dawk l-interpretazzjonijiet permissibbli. 17.7 Informazzjoni kunfidenzali pprovduta lill-bord m'għandhiex tkun svelata mingħajr awtorizzazzjoni formali mill-persuna, korp jew awtorità li qed tipprovdi din l-informazzjoni. Fejn din l-informazzjoni tintalab mill-bord iżda r-rilaxx ta' din l-informazzjoni mill-bord ma jkunx awtorizzat, sommarju ta' natura mhux kunfidenzali tal-informazzjoni, awtorizzata mill-persuna, korp jew awtorità li qed tipprovdi l-informazzjoni, għandha tiġi fornita. PARTI III Artikolu 18 Disposizzjonijiet Finali 18.1 L-ebda azzjoni speċifika kontra d-damping ta' esportazzjoni minn Membru ieħor tista tittieħed ħlief skond il-disposizzjonijiet tal-GATT 1994, kif interpretat minn dan il-Ftehim [24]. 18.2 Ma jistgħux isiru riservi dwar kwalunkwe disposizzjoni ta' dan il-Ftehim mingħajr il-kunsens tal-Membri l-oħra. 18.3 Soġġetti għas-subparagrafi 3.1 u 3.2, id-disposizzjonijiet ta' dan il-Ftehim għandhom japplikaw għall-investigazzjonijiet, u r-reviżjonijiet tal-miżuri eżistenti, mibdija skond l-applikazzjonijiet li saru fil jew wara d-data tad-dħul fis-seħħ għal Membru soġġett għall-Ftehim tal-WTO. 18.3.1 Dwar il-kalkolu tal-marġini tad-damping fil-proċeduri tar-rimbors taħt paragrafu 3 ta' l-Artikolu 9, ir-regoli wżati fid-determinazzjonijiet iktar riċenti jew fir-reviżjonijiet tad-damping għandhom japplikaw. 18.3.2 Għall-għanijiet tal-paragrafu 3 ta' l-Artikolu 11, miżuri kontra d-damping eżistenti jitqiesu bħala imposti fid-data mhux iktar tard mid-data tad-dħul fis-seħħ għal Membru soġġett għal-ftehim dwar il-WTO ħlief għall-każijiet meta l-leġislazzjoni domestika tal-Membru li tkun fis-seħħ fid-data tkun diġa nkludiet klawsola tat-tip kif pprovdut f'dan il-paragrafu. 18.4 Kull Membru għandu jieħu l-passi kollha meħtieġa, ta' karattru ġenerali jew partikolari, sabiex jassigura l-konformità tal-liġijiet tiegħu, ir-regoli u l-proċeduri amministrattivi mad-disposizzjonijiet ta' dan il-Ftehim kif ikunu japplikaw għal kull Membru in kwistjoni, mhux iktar tard mid-data tad-dħul fis-seħħ tal-Ftehim tal-WTO. 18.5 Kull membru għandu jinforma l-Kumitat bi kwalunkwe tibdiliet fil-liġijiet u fir-regoli tiegħu relevanti għal dan il-Ftehim u għall-amministrazzjoni ta' dawn il-liġijiet u regoli. 18.6 Il-Kumitat għandu jirrevedi annwalment l-implimentazzjoni u l-operazzjoni ta' dan il-Ftehim waqt li jqis l-oġġettivi ta' l-istess. Il-Kumitat għandu jinforma annwalment il-Kunsill għall-Kummerċ f'Oġġetti bl-iżviluppi waqt il-perjodu kopert b'reviżjonijiet bħal dawn. 18.7 L-anessi ta' dan il-Ftehim huma parti integrali tiegħu. [1] It-terminu "inizjat". [2] Bejgħ tal-prodotti destinati għal konsum fis-suq domestiku tal-pajjiż esportatur huma normalment meqjusa bħala ammont biżżejjed għad-determinazzjoni tal-valur normali jekk dan il-bejgħ ikun 5 fil-mija jew iktar tal-bejgħ tal-prodotti in konsiderazzjoni tal-Membru importatur, sakemm li razzjoni iżgħar għandha tkun aċċettabbli fejn l-evidenza turi li l-bejgħ domestiku b'dawn ir-razzjonijiet huma xorta waħda suffiċjentament ta' kobor sabiex jipprovdu għal paragun xieraq. [3] Meta dan il-Ftehim juża t-terminu "awtoritajiet", din għandha tiġi nterpretata li tfisser awtoritajiet f'livell superjuri xierqa. [4] It-terminu estiż għandu ġeneralment ikun ta' sena iżda f'ebda każ ma jkun inqas minn sitt xhur. [5] Bejgħ li jsir bi spejjeż per unità isiru fi kwantitajiet sostanzjali meta l-awtoritajiet jistabbilixxu li l-medja bilanċjata tal-prezz tal-bejgħ tat-transazzjoni in konsiderazzjoni għal iktar mid-determinazzjoni tal-valur normali huwa inqas mill-medja stabbilita per spejjeż unitarji, jew li l-volum tal-bejgħ per spejjeż unitarji tirrapreżenta mhux inqas minn 20 fil-mija tal-volum mibjugħ fit-transazzjonijiet in konsiderazzjoni għad-determinazzjoni tal-valur normali. [6] L-aġġustament magħmul għal operazzjonijiet inizjali għandhom jirriflettu l-ispejjeż fi tmiem il-perjodu msemmi jew, jekk dan il-perjodu jestendi fuq il-perjodu ta' investigazzjoni, l-iktar spejjeż reċenti li jistgħu iktar raġonevolment jittieħdu in konsiderazzjoni mill-awtoritajiet waqt l-investigazzjoni. [7] Huwa mifhum li x'uħud mill-fatturi hawn fuq imsemmija jistgħu jirkbu fuq xulxin, u l-awtoritajiet għandhom jassiguraw li dawn ma jidduplikawx arranġamenti li diġa saru skond din id-dispożizzjoni. [8] Ġeneralment id-data tal-bejgh tkun tirrifletti d-data tal-kuntratt, ordni tax-xiri, konfermi ta' l-ordni, jew fattura, liema waħda minnhom tistabbilixxi t-termini materjali tal-bejgħ. [9] Taħt dan il-ftehim it-terminu "danni" għandu, sakemm ma jkunx speċifikat mod ieħor, tfisser id-danni materjali lill-industrija domestika, theddida jew danni materjali jew ritardazzjoni materjali ta' l-istabbiliment ta' din l-industija u għandha tiġi nterpretata skond id-dispożizzjonijiet ta' dan l-Artikolu. [10] Eżempju wieħed, għalkemm mhux wieħed esklussiv, huwa li hemm raġuni konvinċenti biex temmen li fil-futur qarib, ikun hemm żieda sostanzjali fl-importazzjoni tal-prodotti bi prezzijiet tad-damping. [11] Għall-għan ta' dan il-paragrafu, il-produtturi għandhom jitqiesu relatati ma' l-esportaturi jew importaturi biss jekk (a) wieħed minnhom direttament jew indirettament jikkontrolla lill-ieħor; jew (b) it-tnejn li huma huma direttament jew indirettament ikkontrollati minn terza persuna; jew (ċ) flimkien direttament jew indirettament għandhom il-kontroll fuq terza persuna, sakemm li jkun hemm ċirkostanzi biex wieħed jemmen jew jissuspetta li l-effett tar-relazzjoni huwa dak li jista' jikkawża atteġjament differenti mill-produttur ikkonċernat minn produtturi mhux relatati. Għall-għan ta' dan il-paragrafu, wieħed huwa kkonsidrat li jikkontrolla lill-ieħor meta l-ewwel minn dawn huwa legalment jew operazzjonalment f'pożizzjoni li jeżerċita restrizzjonijiet jew direzzjoni fuq dan ta' l-aħħar. [12] Kif użat f'dan il-Ftehim, "dazju" għandha tfisser l-istima finali jew definittiva legali jew kollezjoni tad-dazju jew taxxa. [13] Fil-każ ta' industriji mqassmin li jinvolvu numru eċċezzjonali ta' produtturi, l-awtoritajiet jistgħu jiddeterminaw appoġġ u opposizzjoni permezz ta' l-użu ta' tekniċi statistikament validi bl-użu tal-kampjuni. [14] Il-Membri huma konxji li fit-territorju ta' ċerti Membri, l-impjegati ta' produtturi domestiċi ta' prodotti simili jew rappreżentanti ta' dawk l-impjegati jistgħu jagħmlu jew jappoġġjaw l-applikazzjoni għall-investigazzjoni taħt paragrafu 1. [15] Bħala regola ġenerali, it-terminu għall-esportaturi għandu jibda jgħodd mid-data ta' l-irċevuta tal-kwestjonarju, li għal din ir-raġuni għandha titqies li ġiet riċevuta ġimgħa qabel id-data minn meta nbagħtet lill-esponent jew trasmessa lir-rappreżentanti diplomatiċi xierqa tal-Membru esportatur jew, fil-każ ta' territorju separat ta' Membru tal-WTO għall-għanijiet tad-dwana, uffiċjal rappreżentanti tat-territorju esportatur. [16] Waqt li huwa mifhum, fejn in-numru ta' esportaturi jkun partikolarment għoli, it-test sħiħ ta' l-applikazzjoni bil-miktub għandha ulterjorment tiġi pprovduta biss lill-awtoritajiet tal-Membru esportatur jew ta' l-assoċazzjoni kummerċjali rilevanti. [17] Il-Membri huma konxji li fit-territorju ta' ċerti Membri jista' jkun hemm bżonn ta' svelar skond l-ordni protettiva magħmula b'mod issikat. [18] Il-Membri jaqblu li t-talba għal kunfindezjalità m'għandhiex tkun miċħuda arbitrarjament. [19] Il-kelma "jistgħu" m'għandhiex tiġi interpretata sabiex tippermetti l-kontinwazzjoni fl-istess ħin ta' proċeduri għall-implimentazzjoni ta' l-intrapriżi tal-prezzijiet ħlief fil-każ pprovdut fil-paragrafu 4. [20] Huwa mifhum li l-osservanza tat-termini msemmija f'dan is-subparagrafu u fis-subparagrafu 3.2 jista' ma jkunx possibbli fejn il-prodott in kwistjoni jkun soġġett għal proċeduri tar-reviżjoni ġudizzjarja. [21] Determinazzjoni ta' responsabbilità finali għal ħlas tad-dazju kontra d-damping, kif inhu pprovdut fil-paragrafu 3 ta' l-Artikolu 9, fiħ innifsu ma jikkostitwix reviżjoni skond it-tifsira f'dan l-Artikolu. [22] Meta l-ammont tad-dazju ta' kontra d-damping huwa eżaminat fuq bażi retrospettiva, sejba fil-proċeduri ta' eżaminazzjoni iktar reċenti taħt is-subparagrafu 3.1 ta' l-Artikolu 9 li l-ebda dazju m'għandu jiġi impost, m'għandhiex fiha nnifisha tirrekjedi lill-awtoritajiet biex jitterminaw id-dazju definittiv. [23] Fejn l-awtoritajiet jipprovdu informazzjoni u spjegazzjonijiet taħt id-dispożizzjonijiet ta' dan l-Artikolu permezz ta' rapport separat, dawn għandhom jassiguraw li dan ir-rapport ikun disponibbli fil-pront lill-pubbliku. [24] Dan mhux maħsub sabiex jipprekludi azzjoni taħt id-dispożizzjonijiet rilevanti tal-GATT 1994, kif ikun xieraq. -------------------------------------------------- ANNESS I PROĊEDURI GĦALL-INVESTIGAZZJONJIET FUQ IL-POST SKOND IL-PARAGRAFU 7 TA' L-ARTIKOLU 6 1. Mal-bidu ta' l-investigazzjoni, l-awtoritajiet tal-Membru esportatur u d-ditti magħrufa li huma konċernati għanhom ikunu nfurmati dwar l-intenzjoni li jsiriu investigazzjonijiet fuq il-post. 2. Jekk fiċ-ċirkostanzi eċċezzjonali hu maħsub li jiġu inklużi esperti mhux governattivi fit-tim investigattiv, id-ditti u l-awtoritatjiet tal-Membru esportatur għandhom ikunu nfurmati. Dawn l-esperti mhux governattivi jkunu soġġetti għal sanzjonijiet jekk jiksru l-ħtiġijiet tal-kunfidenzalità. 3. Il-kisba ta' ftehim espliċiti għandha tkun prattika stabbilita tad-ditti konċernati fil-Membru esportatur qabel iż-żjara ma tkun finalment skedata. 4. Malli jinkiseb il-ftehim tad-ditti kkonċernati, l-awtoritajiet investigattivi għandhom jinnotifikaw l-awtoritajiet tal-Membru esportatur bl-ismijiet u bl-indirizzi tad-ditti li għandhom jiġi viżitati u d-dati stabbiliti. 5. Notifika minn qabel biżżejjed għandha tingħata lid-ditti in kwistjoni qabel ma ssir iż-żjara. 6. Żjajjar biex jispjegaw il-kwestjonarju għandhom isiru biss fuq it-talba tad-ditta esportatriċi. Żjara bħal din tista' ssir biss jekk (a) l-awtoritajiet tal-Membru importatur jinnotifikaw ir-rappreżentanti tal-Membru in kwistjoni u (b) dawn ta' l-aħħar ma joġġezjonawx għaż-żjara. 7. Peress li l-għan prinċipali ta' l-investigazzjoni fuq il-post hija l-verifika ta' informazzjoni pprovduta jew biex jinkisbu dettalji ulterjuri, din għandha tinħareġ la darba kienet riċevuta t-tweġiba tal-kwestjonarju, sakemm id-ditta in kwistjoni ma taqbilx mal-kuntrarju u l-gvern tal-Membru esportatur ma jiġix infurmat mill-awtoritajiet investigattivi dwar iż-żjara antiċipata u ma joġġezzjonax għal dan; apparti minn hekk, għandha tkun il-prattika stabbilita qabel ma ssir iż-żjara li jingħataw pariri lid-ditti konċernati u n-natura ġenerali ta' l-informazzjoni għandha tiġi verifikata u dwar kwalunkwe informazzjoni addizzjonali li għandha tiġi pprovduta, allavolja din ma tipprekludix it-talbiet magħmula fuq il-post biex jiġu pprovduti iktar dettalji fid-dawl ta' l-informazzjoni. 8. Talbiet għall-informazzjoni jew mistoqsijiet ippreżentati mill-awtoritajiet jew mid-ditti tal-Membru esportatur li jkunu essenzali għas-suċċess ta' l-investigazzjoni fuq il-post għandhom, fejn dan ikun possibbli, jiġu risposti qabel ma ssir iż-żjara. -------------------------------------------------- ANNESS II L-AQWA INFORMAZZJONI DISPONIBBLI SKOND IL-PARAGRAFU 8 TA' L-ARTIKOLU 6 1. Kemm jista' jkun malajr wara l-bidu ta' l-investigazzjoni, l-awtoritajiet investigattivi għandhom jispeċifikaw fid-dettal l-informazzjoni mitluba minn kwalukwe parti interessata, u l-mod kif din l-informazzjoni għandha tiġi strutturata mill-parti interessata fir-risposta tiegħu. L-awtoritajiet għandhom ukoll jassiguraw li l-partijiet huma konxji li jekk l-informazzjoni ma tiġix pprovduta fi żmien raġonevoli, l-awtoritajiet ikunu liberi li jagħmlu determinazzjonijiet fuq bażi tal-fatti disponnibbli, inklużi dawk li jinstabu fl-applikazzjoni għall-bidu ta' l-investigazzjoni minn industrija domestika. 2. L-awtoritajiet jistgħu jitolbu wkoll li l-partijiet interessati jipprovdu tweġiba b'mezz partikolari (per eżempju b'mezzi kompjuterizzati) jew lingwa kompjuterizzata. Fejn issir talba bħal din, l-awtoritajiet għandhom iqisu l-kapaċità raġonevoli tal-parti interessata li tirrispondi bil-mezz ippreferut jew bil-lingwa kompjuterizzata, u m'għandiex titlob lill-parti biex tuża sistema kompjuterizzata għar-risposta apparti minn dik użata mill-istess parti. L-awtorità m'għandhiex iżżomm talba għal tweġiba kompjuterizzata jekk il-parti interessata ma żżommx l-akkonti kompjuterizzati u jekk il-preżentazzjoni tar-risposta kif mitluba tirriżulta f'piż irraġonevolment żejjed fuq il-parti interessata, per eżempju tkun tinvolvi spejjeż addizzjonali u problemi. L-awtoritajiet m'għandhomx iżżommu talba għal risposta b'mezz partikolari jew b'lingwa kompjuterizzata jekk il-parti interessata ma żżommx l-akkonti kompjuterizzati ta' dan il-mezz jew din il-lingwa u jekk il-preżentazzjoni tar-risposta kif mitluba tirriżulta f'piż irraġonevolment żejjed fuq il-parti interessata, per eżempju tkun tinvolvi spejjeż addizzjonali u problemi. 3. Kull informazzjoni li tista' tiġi verifikata, li tiġi sottomessa b'mod xieraq sabiex tkun tista' tintuża fl-investigazzjonijiet mingħajr ħafna diffikultajiet, li tiġi pprovduta f'ċerti ħin, u, fejn hija applikabbli, li tiġi fornita b'mezz ta' lingwa kompjuterizzata kif rikjesta mill-awtoritajiet, għandha titqies meta jsiru d-determinazzjonijiet. Jekk parti ma tirrispondix bil-mezz ippreferut jew bil-lingwa kompjuterizzata iżda l-awtoritajiet isibu li ċ-ċirkostanzi indikati fil-paragrafu 2 ġew sodisfatti, in-nuqqas ta' risposta bil-mezz ippreferut jew bil-lingwa kompjuterizzata m'għandhiex titqies bħala impediment għall-investigazzjoni. 4. Fejn l-awtoritajiet m'għandhomx il-kapaċità li jipproċessaw l-informazzjoni jekk din ġiet ipprovduta f'mezz partikolari (per eżempju mezzi kompjuterizzati), l-informazzjoni għadha tiġi fornita bil-miktub jew permezz ta' kwalunkwe forma oħra li tkun aċċettabbli mill-awtoritajiet. 5. Għalkemm l-informazzjoni pprovduta ma tkunx ideali minn varji aspetti, dan m'għandux jiġġustifika l-awtoritajiet milli ma jirrigwardawhiex, sakemm li l-partijiet interessati aġġixxew bl-użu ta' l-aħjar kapaċità possibbli. 6. Jekk l-evidenza jew l-informazzjoni ma tiġix aċċettata, il-parti fornitriċi għandha tiġi nfurmata immedjatament tar-raġunijiet għal dan, u għandha tingħata l-opportunità li tipprovdi spjegazzjonijiet ulterjuri fiż-żmien raġonevoli, filwaqt li tingħata konsiderazzjoni tat-termini ta' l-investigazzjoni. Jekk l-ispjegazzjonijiet jitqiesu mill-awtoritajiet bħala mhux sodisfaċenti, ir-raġunijiet għal ċaħda ta' din l-evidenza jew informazzjoni għandha tingħata fi kwalunkwe determinazzjonijiet ippubblikati. 7. Jekk l-awtoritajiet għandhom jibbażaw is-sejbiet tagħhom, li jkunu jinkludu dawk fir-rigward tal-valuri normali, informazzjoni minn fond sekondarju, inkluż l-informazzjoni fornita fl-applikazzjoni għal bidu ta' l-investigazzjoni, dawn għandhom jagħmlu dan permezz ta' ċirkuspezzjoni speċjali. F'każijiet bħal dawn, l-awtoritajiet għandhom, meta jkun prattikabbli, jivverifikaw l-informazzjoni minn fondi oħra indipendenti għad-disposizzjoni tagħhom, bħall-elenku ta' prezzijiet ippubblikati, statistiċi ta' importazzjoni uffiċjali u l-flus mid-dwana, u mill-informazzjoni miksuba minn partijiet interessati oħra fil-kors ta' l-investigazzjoni. Madankollu, huwa ċar, li jekk parti interessata ma tikkoperax u b'hekk informazzjoni rilevanti tinżamm mill-awtoritajiet, din is-sitwazzjoni tista' tirriżulta f'mod inqas favorevoli fil-konfront tal-parti milli fil-każ li kieku din tkun ikkoperat. --------------------------------------------------